Diari Oficial de la Generalitat Valenciana


Sumari del DOGV 9832, del 19-04-2024 (2024/3209)

RESOLUCIÓ de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives conduents a certificats de professionalitat i dirigides prioritàriament a persones ocupades amb càrrec a l'exercici pressupostari 2024, en aplicació de l'Ordre EFP/942/2022, de 23 de setembre, per la qual es regula l'oferta formativa del Sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, i s'establixen bases reguladores, així com les condicions per al seu finançament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3209


Data del document
:   14-04-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives conduents a certificats de professionalitat i dirigides prioritàriament a persones ocupades amb càrrec a l'exercici pressupostari 2024, en aplicació de l'Ordre EFP/942/2022, de 23 de setembre, per la qual es regula l'oferta formativa del Sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, i s'establixen bases reguladores, així com les condicions per al seu finançament. [2024/3209]  
  
  
De conformitat amb l'article 5, apartat a del Reial decret 498/2020, de 28 d'abril, pel qual es desplega l'estructura orgànica bàsica del Ministeri d'Educació i Formació Professional, s'atribuïx al MEFP, concretament, a la Secretaria General de Formació Professional: «L'ordenació, el desenvolupament, l'avaluació, la gestió i la innovació de la formació professional en el sistema educatiu i per a l'ocupació, i en concret, respecte d'esta última, la formació professional de persones desocupades i la formació professional de persones ocupades, incloent-hi les convocatòries nacionals i les autonòmiques, quan estes responguen a formació vinculada als certificats de professionalitat, inclosa la formació professional dual de l'àmbit educatiu. Així mateix, li correspon establir i actualitzar els títols de Formació Professional, els cursos d'especialització i els certificats de professionalitat».  
  
D'acord amb la nova distribució de competències en matèria de formació professional, en l'àmbit del Ministeri d'Educació i Formació Professional, el 5 d'octubre de 2022 es va publicar l'Ordre EFP/942/2022, de 23 de setembre, per la qual es regula l'oferta formativa i s'establixen les bases reguladores per a la concessió de subvencions quan les accions formatives responguen a formació vinculada a certificats de professionalitat.  
La present convocatòria establix les ajudes en l'àmbit de la Comunitat Valenciana, corresponents a la formació d'oferta dirigida prioritàriament a persones ocupades quan les accions formatives que s'impartisquen estiguen lligades a l'obtenció de certificats de professionalitat, en aplicació de l'Ordre EFP/942/2022, de 23 de setembre.  
El finançament d'estes ajudes es realitzarà de conformitat amb la distribució territorial de fons de l'Estat a les comunitats autònomes acordada en el si de la Conferència Sectorial del Sistema de Qualificacions i Formació Professional per a l'Ocupació, i igualment podran ser objecte de cofinançament pel Fons Social Europeu o altres fons estructurals de la Unió Europea o supranacionals, i serà aplicable, si és el cas, la normativa comunitària i espanyola corresponent.  
En la Llei de pressupostos de la Generalitat per a l'exercici 2024, dins del programa 322C02, «Formació i qualificació professional», s'inclou la línia de subvenció S0364, dirigida a subvencionar els plans de formació per a l'ocupació dirigits preferentment a persones ocupades, amb una dotació de 45.494.011,00 euros.  
En virtut del que s'ha exposat i d'acord amb el que preveu l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, esta Secretaria Autonòmica d'Ocupació, Direcció General de Labora Servei Valencià d'Ocupació i Formació procedix a dictar la resolució d'aprovació amb càrrec a l'exercici pressupostari 2024 de la convocatòria de subvencions, en aplicació de l'Ordre EFP/942/2022, de 23 de setembre, per la qual es regula l'oferta formativa del Sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, s'establixen les bases reguladores, així com les condicions per al seu finançament, conforme el Consell Valencià de Formació Professional, resolc:  
  
Primer  
Aprovació de la convocatòria i indicació de l'orde per la qual s'aproven les bases reguladores de les subvencions.  
Es convoquen, per a l'exercici 2024, les subvencions per a la realització d'accions formatives que, d'acord amb Llei orgànica 3/2022, de 31 de març, d'ordenació i integració de la Formació Professional, i el Reial decret 659/2023, pel qual es desplega l'ordenació del Sistema de Formació Professional, corresponen a especialitats formatives conduents a l'obtenció de certificats professionals o de professionalitat, grau C, i de certificats de competència, grau B, dirigides prioritàriament a persones ocupades.  
Tot això, d'acord amb el que disposa l'Ordre EFP/942/2022, de 23 de setembre, per la qual es regula l'oferta formativa del Sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, s'establixen les bases reguladores, així com les condicions per al seu finançament, publicada en el BOE número 239, de data 5 d'octubre de 2022, d'ara en avant, orde de bases.  
  
Segon. Finançament i import de la convocatòria  
La concessió de les subvencions queda condicionada a l'existència de crèdit adequat i suficient en el moment de la resolució de concessió, en el pressupost de Labora Servei Valencià d'Ocupació i Formació per a l'exercici 2024, per la qual cosa la quantia total màxima que figura en el paràgraf següent té caràcter estimatiu, a l'efecte del que preveu l'article 56 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (d'ara en avant, RLGS i LGS, respectivament).  
Les subvencions que es convoquen a l'empara de la present resolució es destinaran a la realització de les accions formatives vinculades a l'obtenció de certificats de professionalitat dirigides prioritàriament a persones ocupades, que es finançaran amb fons finalistes del Ministeri d'Educació, Formació Professional i Esports. Estes accions formatives estaran vinculades al Catàleg nacional de qualificacions professionals i dirigides a l'obtenció de certificats de professionalitat o professionals, grau C, i de certificats de competència, grau B, i es destinarà a estes un import total màxim de 43.600.955,00 € amb càrrec a la línia de subvenció S0364 del capítol IV del subprograma 322C02, del pressupost de Labora Servei Valencià d'Ocupació i Formació per a l'exercici 2024, amb el desglossament que figura a continuació:  
  
1. Per als programes formatius que preveu el resolc quint, es destinarà un import màxim estimat de 13.048.661,64 €, amb la distribució següent per programes, que també té caràcter estimatiu:  
  
a) Per als programes de formació sectorials, es destinarà un import màxim de 5.168.000,00 €.  
b) Per als programes de formació transversals, es destinarà un import màxim de 5.960.012,92 €.  
c) Per als programes de qualificació per a complementar la formació de persones participants en el procediment d'avaluació i acreditació de les competències professionals es destinarà un import màxim de 500.000,00 €.  
d) Per als programes de formació dirigits a l'economia social, es destinarà un import màxim de 430.662,36 €.  
e) Per als programes de formació dirigits a persones treballadores autònomes, es destinarà un import màxim de 430.662,36 €.  
2. Per a les ajudes a l'alumnat desocupat assistent als programes formatius, previstes en el resolc tretzé d'esta convocatòria, es destinarà un import estimat de 430.662,36 €.  
Atés que les ajudes que regula esta resolució es financen amb fons que es distribuïxen territorialment, per a la seua gestió per les comunitats autònomes a càrrec dels pressupostos generals de l'Estat, la concessió d'estes estarà condicionada al fet que l'òrgan competent de l'Administració de l'Estat haja realitzat les actuacions o dictat els actes administratius que permeten assegurar l'efectivitat de la transferència de fons afectats.  
Les accions formatives podran ser objecte de cofinançament pel Fons Social Europeu o altres fons estructurals de la Unió Europea o supranacionals i serà aplicable, si és el cas, la normativa comunitària i espanyola corresponent.  
La dotació d'esta convocatòria pot incrementar-se si concorre algun dels casos que preveu l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que s'haurà de publicar en el Diari Oficial de la Generalitat Valenciana. Esta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
Les ajudes a la formació que regula esta resolució són compatibles amb el mercat interior, d'acord amb l'article 107, apartat 1, del Tractat de funcionament de la Unió Europea, i queden dispensades de l'obligació de notificar que establix l'article 108, apartat 3, del tractat, i de comunicar, d'acord amb el que preveu l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques perquè no reunixen tots els requisits de l'esmentat article 107.1, ja que no suposen cap avantatge econòmic per a una empresa ni falsegen la competència, i no afecten els intercanvis comercials entre els estats membres.  
  
Tercer. Entitats beneficiàries  
1. Seran beneficiaris de les subvencions els centres i les entitats de formació públiques o privades, així com empreses o associacions empresarials autoritzades, acreditades i/o inscrites en el corresponent registre d'entitats de formació a data de finalització de presentació del termini de sol·licituds, sense perjuí del que establix el resolc dècim apartat 7 d'esta convocatòria en relació amb els canvis de domicili.  
  
2. Els centres, les fundacions i altres persones jurídiques públiques o privades existents en l'àmbit o a l'empara del sistema universitari o altres sistemes diferents del de Formació Professional no podran impartir i realitzar propostes de titulació associades a ofertes del Sistema de Formació Professional, excepte diferenciació indubtable en el seu estatut respecte al seu objecte i diferenciació en la denominació dels centres regulats per a l'àmbit del sistema universitari.  
3. Les entitats i centres hauran d'estar autoritzats, acreditats i/o inscrits per a les especialitats formatives objecte de la formació, en modalitat presencial, teleformació o mixta, amb presència en l'àmbit territorial de la Comunitat Valenciana, àmbit en què han de disposar d'instal·lacions degudament inscrites, acreditades o autoritzades per a les accions formatives impartides en modalitat presencial o per a la realització de sessions de formació presencial i/o proves d'avaluació final presencials en el cas d'accions formatives impartides en modalitat de teleformació o mixta.  
4. Un mateix espai formatiu no podrà ser autoritzat, acreditat o inscrit en el registre per diferents centres o entitats de formació.  
5. D'acord amb el que preveu l'article 11.3 de l'LGS, les societats civils i les comunitats de béns podran ser beneficiàries de les subvencions regulades en la present convocatòria quan tinguen presència en l'àmbit territorial de la Comunitat Valenciana, per a la qual cosa han de disposar en este àmbit d'instal·lacions degudament autoritzades, acreditades i/o inscrites en el registre que permeten la impartició de les accions formatives sol·licitades.  
  
Quart. Objecte i condicions de la concessió de la subvenció  
1. Esta resolució té per objectiu convocar ajudes per a desplegar programes de formació dirigits almenys en un 70 % a persones treballadores empleades en empreses o centres de treball situats a la Comunitat Valenciana, incloent-hi les persones treballadores amb contracte fix discontinu a què fa referència l'article 16 del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre, en els períodes en què es troben en activitat laboral, o persones treballadores autònomes residents en esta, i en un 30 %, com a màxim, a persones treballadores desocupades residents també a la Comunitat Valenciana.  
2. L'import de les sol·licituds de subvenció de cada entitat, per a desenvolupar els programes que establix el resolc quint, no podran superar els percentatges que s'indiquen a continuació de la dotació assignada inicialment a cada tipus de programa i sector; cada entitat podrà tramitar un màxim d'una sol·licitud per tipus de programa i sector.  
  
- Per als programes de formació sectorials, els que establix l'apartat 4 d'este resolc.  
- Per als programes de formació transversals, un 8 %, equivalent a 491.040,64 €.  
- Per als programes de qualificació per a completar la formació de persones participants en el procediment i acreditació de les competències professionals, un 30 %, equivalent a 150.000,00 €.  
- Per als programes de formació dirigits a l'economia social, un 30 %, equivalent a 128.958,71 €.  
- Per als programes de formació dirigits a persones treballadores autònomes, un 30 %, equivalent a 128.958,71 €.  
3. Les accions formatives que es poden sol·licitar de caràcter certificable estan en les llistes d'accions formatives publicades en la pàgina web www.labora.gva.es, en què s'indica la modalitat d'impartició, les hores de cada acció formativa, la seua condició de prioritària o no, així com els seus requisits tècnics.  
4. Les accions de tipus sectorial que se sol·licitaran correspondran als sectors que s'indiquen a continuació. L'import màxim estimat que assenyala el resolc segon, punt 1 a, per a esta mena d'accions es distribuirà per sectors en les quanties màximes estimades que s'assenyalen a continuació i, d'acord amb l'apartat 2 d'este resolc, s'aplicaran els següents límits percentuals i quantitatius:  
  
Sector Dotació prevista Límit percentual per cada pla presentat Límit quantitatiu per pla  
Agrari (incloent-hi la manipulació, l'envasament, el comerç i l'exportació de cítrics i productes hortofructícoles)  
 350.023,02 € 20 % 70.004,60 €  
Construcció (formació dirigida a la competitivitat sostenible del sector) 544.164,76 € 20 % 108.832,95 €  
Indústries agroalimentàries 366.016,33 € 30 % 109.804,90 €  
Indústria del metall 1.018.788,00 € 20 % 203.757,60 €  
Ceràmica/taulell 201.477,65 € 30 % 60.443,30 €  
Indústria del moble, calçat i tèxtil 449.356,61 € 20 % 89.871,32 €  
Indústria química i plàstic 341.344,37 € 30 % 102.403,31 €  
Servicis d'atenció a persones dependents 371.665,68 € 30 % 111.499,70 €  
Servicis de logística, transport per carretera/marítim 440.561,76 € 30 % 132.168,53 €  
Turisme i hostaleria 1.084.601,82 € 20 % 216.920,36 €  
TOTAL 5.168.000,00 €   
  
  
  
Quint. Organització de les modalitats de programació  
1. Tipus de programes:  
a) Sectorials: els programes de formació sectorials es compondran d'accions formatives dirigides a la formació de persones treballadores, amb la finalitat de desenvolupar accions formatives d'interés general per a un sector determinat i per a satisfer necessitats específiques de formació d'este. Les accions específiques d'estos programes també podran dirigir-se al reciclatge i a la requalificació de personal procedent de sectors en situació de crisi.  
b) Transversals: els programes de formació transversals estaran compostos per accions formatives dirigides a obtindre competències transversals a diversos sectors de l'activitat econòmica que han de ser objecte d'atenció prioritària per a donar resposta a les tendències identificades i afavorir l'ocupabilitat i mobilitat intersectorial de les persones treballadores.  
c) Programes de qualificació per a completar la formació de persones participants en el procediment d'avaluació i acreditació de les competències professionals. Es tracta de programes que faciliten completar l'itinerari formatiu conduent a l'obtenció d'un certificat professional o de professionalitat, o dirigit a persones que compten amb acreditacions parcials acumulables i/o certificats de competència obtingudes mitjançant el procediment de reconeixement de les competències professionals adquirides per experiència laboral, però no disposen de la totalitat de les unitats de competència que integra el certificat professional o de professionalitat en qüestió.  
d) Economia social: a fi d'atendre les necessitats formatives de les persones treballadores de l'economia social, estes podran participar en els programes de formació sectorials i transversals que preveuen els apartats a, b i c anteriors.  
e) Les persones treballadores autònomes: a fi d'atendre les necessitats formatives de les persones treballadores autònomes, estes podran participar en els programes de formació sectorials i transversals que preveuen els apartats a, b i c anteriors.  
2. Tipus d'accions formatives, que en tot cas hauran d'estar vinculades al Catàleg nacional de qualificacions professionals:  
a) Accions formatives vinculades a l'obtenció de certificats professionals o de professionalitat, que responguen als requeriments de qualificació professional en els diferents sectors productius, així com de qualificacions professionals transversals a estos.  
b) Altres accions formatives vinculades al Catàleg nacional de qualificacions professionals: especialitats corresponents a idiomes.  
  
3. Es considerarà que es podran imputar íntegrament, en l'àmbit d'esta convocatòria, totes les accions formatives que continguen per a cada persona formada com a mínim el 75 % d'hores de formació vinculada al Catàleg nacional de qualificacions professionals.  
  
4. En les modalitats presencial i teleformació, l'aula virtual podrà emprar-se com a mitjà complementari i addicional per a desenvolupar el procés formatiu, sense que la impartició de la totalitat d'una acció formativa puga realitzar-se a través de l'aula virtual. Només es podrà utilitzar l'aula virtual per causes motivades i per un període de temps determinat, amb una sol·licitud prèvia, que haurà de comunicar-se al Servei de Gestió de Programes de Formació per a l'Ocupació.  
No podrà utilitzar-se una aula virtual per a realitzar les sessions que, en la modalitat de teleformació, requerisquen presència física de l'alumnat.  
5. En cas d'accions formatives en modalitat de teleformació, com que es tracta principalment d'accions formatives conduents a l'obtenció de certificats professionals o de professionalitat, es requerirà l'autorització o acreditació del centre o entitat per a impartir esta modalitat, en els termes que preveu el Reial decret 659/2023.  
A més, en la modalitat de teleformació, s'hauran de complir els requisits que recullen els annexos II, III i IV de l'Ordre TMS 369/2019, de 28 de març, per la qual es regula el Registre estatal d'entitats de formació del Sistema de Formació Professional per a l'ocupació en l'àmbit laboral, així com els processos comuns d'acreditació i inscripció de les entitats de formació per a impartir especialitats formatives incloses en el Catàleg nacional de qualificacions professionals, relatius a la plataforma de teleformació i al material virtual d'aprenentatge.  
  
En la modalitat de teleformació, s'haurà de disposar dels espais formatius amb les instal·lacions i tots els recursos necessaris per a celebrar les sessions de formació presencial i/o avaluació final de caràcter presencial, siguen de titularitat pròpia o mitjançant acords o convenis que se subscriguen amb altres entitats que tinguen autoritzada, acreditada o inscrita l'especialitat en modalitat presencial, cas en què caldrà aportar este acord o conveni, que haurà d'estar degudament actualitzat en el moment de presentar la sol·licitud.  
El seguiment de les accions formatives impartides en modalitat de teleformació, d'acord amb l'annex V de l'Ordre TMS 369/2019, es farà a través de la plataforma de teleformació, mitjançant servici web o bé mitjançant visites tècniques de seguiment de caràcter virtual a la plataforma, per a la qual cosa serà preceptiu proporcionar una adreça d'accés a la plataforma, així com les credencials corresponents (usuari/contrasenya), amb el permís d'administrador, però sense la possibilitat de modificar dades. Durant les visites virtuals, s'haurà de tindre accés als informes de seguiment que genere la plataforma de teleformació, que hauran de reunir les característiques que assenyala l'annex V.  
  
En tot cas, l'entitat haurà de conservar la informació que recull la plataforma i permetre l'accés a esta fins a la liquidació definitiva de l'expedient, a l'efecte de comprovació, si és el cas.  
6. A l'efecte de la programació formativa, es consideren àrees prioritàries les dirigides a anticipar les necessitats de qualificació del sistema productiu, així com a cobrir les necessitats actuals i les orientades a desenvolupar els sectors més innovadors i/o amb millors perspectives d'ocupació o necessitats vinculades amb els sectors productius que tinguen regulacions específiques.  
D'acord amb el resultat de l'estudi per a la identificació de tendències sectorials i les seues repercussions en matèria de necessitats formatives en els sectors econòmics de la Comunitat Valenciana, validat per la Direcció General d'Ocupació i Formació, seran prioritàries, les accions formatives corresponents dels sectors prioritaris de la Comunitat Valenciana publicats en la pàgina web www.labora.gva.es a l'efecte de sol·licitud.  
7. Els programes de formació s'organitzaran per a grups (cursos) d'almenys 10 participants. Estos grups (cursos) no podran superar, en cap moment, el nombre de participants per al qual l'aula estiga autoritzada, acreditada o inscrita en l'especialitat o les especialitats que s'hi impartiran.  
8. En els programes de formació s'haurà d'especificar el tipus de programa d'acord amb l'apartat primer d'este resolc i la modalitat d'impartició.  
Com que es tracta, principalment, d'accions formatives conduents a certificats professionals o de professionalitat, també els programes de formació hauran d'adequar-se a la normativa reguladora d'estos, que establix el Reial decret 659/2023, i els centres de formació hauran d'estar autoritzats o acreditats per a la impartició en la modalitat corresponent.  
9. La impartició dels cursos de formació només es podrà iniciar a partir de la notificació de la resolució de concessió de la subvenció.  
  
  
Sext. Lloc i termini de presentació de sol·licituds  
1. Les sol·licituds s'han de presentar telemàticament en un model normalitzat, juntament amb la documentació específica.  
Per a fer la presentació telemàtica de les sol·licituds, s'accedirà a la seu electrònica de la Generalitat https://sede.gva.es, des d'on es podrà accedir al tràmit presentació de sol·licituds a ajudes de Labora Servei Valencià d'Ocupació i Formació, o el web www.labora.gva.es, a través de l'enllaç «Sol·licitud telemàtica». Per a fer-ho, l'entitat sol·licitant ha de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), els dos emesos per la seu electrònica de la Generalitat https://sede.gva.es. En el cas que es presente un certificat digital de persona física i que s'actue en representació d'una persona jurídica, cal inscriure's prèviament en el Registre de representacions de caràcter voluntari davant de la Generalitat per a fer tràmits per via telemàtica.  
2. El termini de presentació de sol·licituds serà de 10 dies hàbils a comptar des de l'endemà de la publicació de la convocatòria en el DOGV.  
3. Cada entitat podrà presentar un màxim d'una sol·licitud per tipus de programa i sector.  
Tenint en compte les recomanacions de la Comissió Nacional dels Mercats i la Competència, en concret la relativa a facilitar la concurrència a un nombre més elevat d'empreses, especialment de pimes, en el cas d'empreses pertanyents al mateix grup empresarial, només podrà sol·licitar la subvenció i ser reconeguda beneficiària una d'estes, siga matriu o filial. En cas de presentació de diverses sol·licituds, només s'acceptarà la presentada en primer lloc i no s'admetrà la resta. A l'efecte d'esta convocatòria, s'entendrà per grup empresarial el que establix l'article 42 del Codi de Comerç. A l'efecte de comprovar la pertinença a un grup empresarial, les entitats presentaran una declaració responsable en el model normalitzat disponible en el web de Labora.  
  
4. Les sol·licituds es presentaran en model normalitzat.  
  
Sèptim. Documentació i informació que s'ha d'adjuntar amb la sol·licitud  
1. D'acord amb el que preveu l'article 11.3 de l'LGS, en el cas de societats civils sense personalitat jurídica i comunitats de béns, caldrà fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció que ha d'aplicar cada un d'estos, que tindran, igualment, la consideració de beneficiaris. En qualsevol cas, han de nomenar un representant o apoderat únic de l'agrupació amb poders suficients per a complir les obligacions que, com a beneficiari, corresponen a l'agrupació. No es podrà dissoldre l'agrupació fins que haja transcorregut el termini de prescripció que preveuen els articles 39 i 65 de l'LGS.  
La documentació recollida en l'apartat següent l'aportarà cada una de les persones membres que es comprometa a efectuar la totalitat o part de les activitats en nom i per compte del primer.  
2. La sol·licitud ha d'anar acompanyada de la documentació següent, que s'ha d'annexar per mitjans telemàtics, sense perjuí que puga requerir-se en determinades circumstàncies l'exhibició dels documents originals per a acarar-los:  
a) Autorització expressa a Labora Servei Valencià d'Ocupació i Formació perquè comprove les dades d'identitat de la persona sol·licitant o, en cas que es tracte d'una persona jurídica, del seu representant, de conformitat amb el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. No obstant això, si de la comprovació efectuada resulta alguna discordança amb les dades facilitades per la mateixa persona interessada, l'òrgan instructor estarà facultat per a fer les actuacions que siguen procedents per tal d'aclarir-la. Si la persona sol·licitant no presta el consentiment, haurà d'aportar una còpia del document nacional d'identitat.  
Quan es tracte d'una persona jurídica, s'ha d'aportar, a més, la documentació acreditativa i identificativa d'esta, que consistix en una còpia de l'escriptura de constitució/estatuts actualitzada, i l'acreditació de la inscripció en el Registre Mercantil o el registre corresponent, així com de la targeta d'identificació fiscal i, si és el cas, els poders de representació. En el cas que esta s'haja aportat anteriorment i no haja experimentat cap variació, només caldrà aportar el certificat o la declaració responsable de la representació legal de l'entitat acreditatiu del fet que no s'ha produït cap canvi en la documentació identificativa de l'entitat i de la vigència del nomenament de la persona que exercix el càrrec de president o de qui exercisca la representació en la data en què es presente la sol·licitud. Així mateix, haurà de constar en este certificat l'expedient administratiu en el qual es va aportar la documentació i l'òrgan al qual es va dirigir.  
b) Declaració responsable de no trobar-se en cap dels supòsits de l'article 13.2 i 3, de l'LGS, segons el model normalitzat, així com de no ser deutor per resolució de procedència de reintegrament.  
S'acreditarà conforme al model normalitzat disponible en la web de Labora Servei Valencià d'Ocupació Formació el que disposa l'article 13.3 bis de l'LGS, en relació amb el compliment de la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
c) Declaració responsable del compliment de la normativa sobre la integració laboral de persones amb discapacitat o, si és el cas, l'exempció d'esta obligació, segons el que establix el Decret 279/2004, de 17 de desembre, del Consell.  
d) Certificat de situació en el Cens d'activitats econòmiques de l'AEAT, dels epígrafs en alta i els documents acreditatius de l'últim abonament de l'Impost d'Activitats Econòmiques (IAE) corresponent a les activitats de formació en alta en epígrafs del grup 932 o en l'epígraf 933.9, o declaració responsable de la seua exempció o no subjecció.  
  
e) D'acord amb el que preveu l'article 22.4 de l'RLGS, la presentació de la sol·licitud de subvenció comportarà l'autorització de la persona sol·licitant perquè l'òrgan concedent obtinga de manera directa l'acreditació de les circumstàncies que preveuen els articles 18 i 19 del reglament esmentat a través de certificats telemàtics, cas en què la persona sol·licitant no haurà d'aportar la corresponent certificació.  
  
No obstant això, la persona sol·licitant podrà denegar expressament el consentiment, per a la qual cosa ha d'aportar les certificacions que a continuació s'indiquen, i que tindran un període de validesa de sis mesos a comptar de la data en què s'expedisquen, d'acord amb el que establix l'article 23.3 del reglament esmentat:  
- De l'Agència Estatal d'Administració Tributària, el certificat que acredite que es troba al corrent de les seues obligacions tributàries.  
- De la Tresoreria General de la Seguretat Social, el certificat que acredite que es troba al corrent en el compliment de les seues obligacions.  
- De l'Agència Tributària Valenciana (ATV), el certificat acreditatiu que no té deutes de naturalesa tributària amb la Generalitat.  
f) Dades de domiciliació bancària, que es facilitaran segons el procediment establit en l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, per a la qual cosa s'aplicarà el tràmit automatitzat previst en el seu article 5 quan resulte aplicable.  
g) Llista prioritzada dels grups (cursos).  
h) En la modalitat de teleformació, per a poder impartir les sessions de formació presencial i/o avaluació final de caràcter presencial, s'aportarà, si és el cas, el corresponent acord o conveni amb l'entitat que tinga autoritzada, acreditada o inscrita l'especialitat en modalitat presencial, que haurà d'estar degudament actualitzat en el moment de presentar-se la sol·licitud. Es podran incloure durant el període d'execució nous convenis per a les sessions presencials.  
En el cas de formació el procés d'aprenentatge de la qual es desenvolupe a través de teleformació, les entitats amb què es concerte la impartició de la formació hauran de facilitar l'adreça virtual (URL) d'accés al programari de seguiment formatiu, amb la indicació de les seues credencials d'accés, per a permetre l'accés a les persones que duguen a terme les tasques de control per part de Labora Servei Valencià d'Ocupació i Formació i realitzar així el seguiment de les accions formatives impartides. Este perfil haurà de ser almenys del mateix nivell que tinga qui siga personal tutor de l'acció formativa.  
i) El pla que continga el programa formatiu de l'entitat es presentarà en una única sol·licitud en format electrònic, segons model facilitat per Labora Servei Valencià d'Ocupació i Formació a este efecte.  
  
La informació dels centres on s'impartirà la formació (lloc d'impartició i número de cens) i les especialitats que s'impartiran en cada un dels centres (codi de les especialitats), a més de recollir-se en el model normalitzat del pla formatiu, hauran de presentar-lo les entitats sol·licitants en un document en format proporcionat per Labora.  
  
3. Amb caràcter voluntari, es podrà aportar, així mateix, documentació acreditativa de:  
a) La implantació d'un sistema de gestió en vigor, segons l'apartat E de l'annex I.  
b) L'experiència en accions formatives de formació per a l'ocupació dirigides prioritàriament a persones ocupades realitzades per la participació en convocatòries d'ajudes executades en els exercicis 2021 i 2022 de les diferents administracions públiques del Sistema Nacional d'Ocupació (SNO) s'acreditarà mitjançant una declaració responsable de l'entitat i un certificat emés per l'administració pública corresponent de l'SNO segons el model normalitzat, disponible en la pàgina web de Labora.  
En el cas de convocatòries del Servei Públic d'Ocupació Estatal, no serà necessari aportar el certificat de l'administració competent, Labora requerirà directament la informació al SEPE i la comprovació l'efectuarà Labora mitjançant la informació facilitada pel SEPE i la declaració responsable presentada per l'entitat.  
Respecte de l'experiència en accions corresponents a convocatòries de Labora Servei Valencià d'Ocupació, no serà necessari aportar cap certificat de l'Administració, la comprovació la realitzarà Labora mitjançant una consulta en la seua base de dades i la declaració responsable presentada per l'entitat.  
c) Declaració responsable del nombre de persones que en la data de sol·licitud estiguen incloses en la plantilla de l'entitat, en alta durant un període igual o superior a 9 mesos en esta en l'exercici pressupostari anterior al que finança esta convocatòria (en cap cas es prendran en consideració els contractes subvencionats a través dels programes mixtos d'ocupació-formació) i de les persones incloses en la plantilla, durant el mateix període, que reunisquen alguna de les següents condicions, que s'han d'acreditar documentalment de la manera següent:  
  
- Persones amb diversitat funcional o discapacitat: s'acreditarà mitjançant un certificat oficial emés per l'òrgan competent que acredite el grau de discapacitat igual o superior al 33 %, o de reconeixement de pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat.  
- Persones en situació o risc d'exclusió social: s'acreditarà esta condició mitjançant un certificat oficial emés pels servicis socials competents, la data d'emissió del qual estiga dins dels sis mesos anteriors a la data de finalització del termini de presentació de les sol·licituds.  
- Dones víctimes de violència de gènere que acrediten esta condició mitjançant qualsevol dels mitjans que preveu l'article 9 de la Llei 7/2012, de la Generalitat, de 23 de novembre, integral contra la violència sobre la dona en l'àmbit de la Comunitat Valenciana.  
A l'efecte de comprovar les situacions d'alta de les persones treballadores en l'empresa, es presentarà l'informe de treballadors en alta (ITA) de la Seguretat Social i l'informe de vida laboral d'empresa, que incloguen el període comprés entre el 01.01.2023 i fins a una data inclosa dins del termini de sol·licitud.  
d) Declaració responsable en model normalitzat del compromís assumit voluntàriament per l'entitat sobre el nombre d'alumnes que es formaran pertanyents als següents col·lectius: persones amb diversitat funcional o discapacitat, persones en situació o risc d'exclusió social i dones víctimes de violència de gènere.  
e) Acreditació documental de les accions positives que garantisquen i promoguen la igualtat de dones i hòmens en els termes de l'annex I:  
  
- Totes les entitats hauran de presentar una declaració responsable sobre l'obligatorietat, legal o no, de disposar d'un pla d'igualtat, atenent el nombre de persones treballadores, en el sentit que regula la Llei orgànica 3/2007, de 22 de març, per a la igualtat efectiva de dones i hòmens.  
  
- Per a les entitats o els centres que, pel nombre de persones treballadores, no estan legalment obligats a disposar d'un pla d'igualtat: certificat de la inscripció del pla d'igualtat en el Registre de convenis i acords col·lectius de treball dependent de la Direcció General de Treball del Ministeri de Treball i Economia Social i de les autoritats laborals de les comunitats autònomes o, en el cas que la inscripció del registre es trobe en tràmit, presentació del pla d'igualtat aprovat i el justificant de la sol·licitud de la inscripció en el registre esmentat.  
  
- Per a les entitats o els centres que, pel nombre de persones treballadores, estan legalment obligades a disposar d'un pla d'igualtat: presentació del certificat de la inscripció del pla d'igualtat en el Registre de convenis i acords col·lectius de treball dependent de la Direcció General de Treball del Ministeri de Treball i Economia Social i de les autoritats laborals de les comunitats autònomes. A més, presentaran una certificació oficial de l'autoritat competent de la comunitat autònoma acreditativa de l'atorgament del distintiu o certificat empresarial en matèria d'igualtat corresponent al pla d'igualtat vigent i inscrit, o com a entitat col·laboradora en igualtat d'oportunitats entre dones i hòmens, o qualsevol altre anàleg de caràcter oficial.  
  
Es requerirà la presentació d'una declaració responsable sobre la normativa aplicable que regula el reconeixement del distintiu o certificat, si no consta en la certificació esmentada.  
En el cas que l'entitat tinga el pla d'igualtat aprovat i registrat, i el distintiu o certificat empresarial en matèria d'igualtat corresponent a este pla estiga en tramitació: presentació del certificat de la inscripció del pla d'igualtat en el registre i la sol·licitud de tramitació del nou distintiu o certificat corresponent a este pla, sempre que des de la data del registre del pla i la data de sol·licitud de tramitació del distintiu o certificat no haja transcorregut més de sis mesos.  
  
- Entitats locals: certificat del secretari/secretària de l'entitat local del fet que esta disposa d'un pla municipal d'igualtat d'oportunitats extern per a la ciutadania.  
L'aportació de la documentació recollida en este apartat té caràcter voluntari, en conseqüència, només es valorarà la documentació que adjunte l'entitat en el termini de sol·licitud, sense que siga procedent fer requeriments en la fase d'instrucció a l'efecte d'esmenar esta documentació en cas que continga errors o siga insuficient per a efectuar la valoració.  
  
Octau. Pla formatiu  
1. El pla formatiu, que es presentarà telemàticament segons el model normalitzat, recollirà els següents aspectes de l'acció formativa:  
  
a) Característiques generals  
- Codi de l'especialitat sol·licitada, denominació de l'acció, modalitat d'impartició, nombre de grups.  
- Adreça completa del lloc d'impartició, que haurà de coincidir amb el domicili inscrit o acreditat, número de cens i identificació de l'aula inscrita acreditada o autoritzada, on es projecta impartir l'acció formativa.  
- Nombre d'hores de l'acció formativa (hores de cada modalitat: presencial, teleformació i mixta).  
- Reial decret que regule el/s certificat/s de professionalitat.  
- Quan es tracta de formació dirigida a obtindre un certificat de capacitació professional, detall de la normativa que el regula.  
b) Personal docent: el personal formador i tutor formador de teleformació haurà d'acreditar els requisits específics que determine el Reial decret 659/2023, de 18 de juliol, pel qual es desplega l'ordenació del Sistema de Formació Professional.  
S'indicarà el personal formador per grup, la qualificació, el nivell d'experiència docent i l'experiència professional en l'àrea que s'impartirà.  
En el cas d'accions de teleformació o mixtes, cal indicar els requisits exigits al personal tutor formador.  
Així mateix, s'indicaran els requisits exigits del personal que faça tasques de suport tècnic relacionades directament amb el procés d'aprenentatge, assessorament i orientació a l'alumnat.  
c) Informació addicional per a accions de teleformació o mixtes.  
d) Compromís voluntari de formació dirigit a persones amb diversitat funcional o discapacitat, persones en situació o risc d'exclusió social i dones víctimes de violència de gènere. S'ha d'especificar el nombre d'alumnes en formació corresponent als col·lectius esmentats que l'entitat es compromet a formar, d'acord amb el pla formatiu que haja presentat.  
2. En el pla formatiu, almenys el 25 % dels plans formatius transversals, de qualificació per a completar la formació de persones participants en el procediment d'avaluació i acreditació de les competències professionals, d'economia social i autònoms, i el 40 % dels plans formatius sectorials, hauran de ser de caràcter presencial per a garantir l'accés general de la formació subvencionada al màxim nombre d'alumnes possible, incloent-hi les persones que no tinguen mitjans o destreses digitals.  
  
Nové. Instrucció  
1. El procediment de concessió de les ajudes es tramitarà en règim de concurrència competitiva, en els termes que establix el títol I de la Llei 38/2003, de 17 de novembre, general de subvencions.  
  
Les sol·licituds es presentaran en la forma i dins del termini que establix esta convocatòria i d'acord amb les especificacions que preveu el resolc sext.  
L'òrgan instructor del procediment serà la Subdirecció General de Formació Professional per a l'Ocupació, les sol·licituds seran sotmeses a una fase d'instrucció en la qual es verificarà el compliment dels requisits exigits, i es podrà recaptar de les entitats sol·licitants l'aportació addicional de tota la documentació que siga necessària per a acreditar l'exacte compliment de les condicions exigides en les convocatòries.  
  
D'acord amb el que preveu l'article 68 de la Llei 39/2015, d'1 d'octubre, del procediment administratiu comú de les administracions públiques, en el cas que la sol·licitud presentada no complisca els requisits exigits o la documentació aportada amb caràcter obligatori continga errors o siga insuficient, l'òrgan instructor requerirà a l'entitat sol·licitant que, dins del termini de deu dies, esmene la falta o aporte els documents preceptius, amb la indicació que, si no ho fa, es considerarà que desistix de la seua petició, amb una resolució prèvia que es dictarà en els termes que preveu l'article 21 de la mateixa llei.  
  
2. Les activitats d'instrucció comprendran l'avaluació de les sol·licituds segons els criteris d'avaluació que establix l'annex I.  
  
3. No s'admetran les sol·licituds presentades per una entitat per a un determinat programa o sector quan, prenent en consideració la liquidació obtinguda en l'última convocatòria per a la concessió de subvencions per a la realització d'accions formatives conduents a certificats professionals o de professionalitat dirigides prioritàriament a persones ocupades, en la qual haja resultat beneficiària en el mateix programa o sector, d'entre les tres últimes publicades, haja incorregut en algun dels següents supòsits:  
a) Haver justificat de conformitat una quantia inferior al 35 % de la subvenció inicialment concedida.  
b) Haver obtingut en la valoració tècnica calculada en la fase de liquidació de la subvenció una disminució superior a un 25 %, en relació amb l'obtinguda per a l'aprovació del pla en el corresponent procés de valoració de sol·licituds.  
4. D'acord amb el que establix l'article 22 de la Llei 38/2003, de 17 de novembre, general de subvencions, per a la valoració dels projectes es constituirà una comissió de valoració, els components de la qual seran designats per la persona que ocupe la Prefectura del Servei de Gestió de Programes de Formació per a l'Ocupació, que assumirà les funcions de presidència, o la persona que la substituïsca. La designació de les persones que seran membres de la comissió de valoració s'ha d'ajustar als principis de composició i presència equilibrada d'hòmens i dones en aplicació de la Llei orgànica 3/2007, de 22 de març, per a la igualtat efectiva d'hòmens i dones, sempre que siga possible d'acord amb els recursos humans disponibles.  
Vocals: cinc persones tècniques del Servei de Gestió de Programes de Formació per a l'Ocupació.  
Secretaria: l'exercirà una persona designada, entre les anteriors, per la comissió de valoració.  
5. A la vista de la documentació que conste en l'expedient i amb la ponderació prèvia dels criteris de valoració que recull l'annex I d'esta resolució, la comissió de valoració emetrà un informe motivat en què es concrete el resultat de l'avaluació.  
  
Desé. Resolució: termini, notificació i recursos  
1. D'acord amb la instrucció practicada, l'òrgan instructor, a la vista de l'expedient i de l'informe de la Comissió de Valoració, formularà la proposta de resolució provisional, que contindrà la llista de valoració de les sol·licituds amb la indicació dels criteris que s'han tingut en compte en la valoració i la seua aplicació concreta. S'indicarà, respecte de les sol·licituds denegatòries, inadmeses o excloses per no reunir requisits, les causes concretes de la seua exclusió.  
Respecte a les sol·licituds admeses, quedarà reflectida la puntuació obtinguda en cada ítem de valoració i la puntuació final de cada una de les sol·licituds que complixen tots els requisits necessaris per a ser beneficiàries d'estes subvencions.  
Esta llista es publicarà en la pàgina web www.labora.gva.es, per tal que puguen fer les al·legacions corresponents respecte de la puntuació obtinguda en el termini de 10 dies. Així mateix, es remetrà un avís a l'adreça de correu electrònic que figure en l'expedient, en què s'informarà de la publicació esmentada. La falta de pràctica de l'avís no impedirà que la publicació siga considerada plenament vàlida des de la seua data.  
El resultat de la valoració ha d'estar a disposició del Consell Valencià de Formació Professional.  
2. Una vegada ateses les al·legacions, es formularà la proposta de resolució definitiva.  
A l'entitat que, per la puntuació obtinguda en el procediment de baremació, no se li puga concedir el pressupost sol·licitat perquè no queda suficient crèdit disponible, l'import proposat serà inferior a l'import sol·licitat per a adaptar-lo al crèdit disponible. En este supòsit, de la proposta de resolució definitiva es donarà audiència a l'entitat sol·licitant perquè, en el termini de deu dies, procedisca a acceptar l'import proposat i a reformular el programa de formació a la quantitat proposada o, a formular les al·legacions que estime oportunes. En tot cas, la reformulació ha de respectar l'objecte, les condicions i la finalitat de la subvenció, així com les condicions previstes per a cada programa en la d'esta resolució.  
En el cas que s'inste l'entitat i esta no presente la reformulació de la sol·licitud en el termini de deu dies, ajustada a la proposta de resolució, s'entendrà que manté la sol·licitud inicial per un import superior, fet que comportarà, si és el cas, l'exclusió com a entitat beneficiària.  
3. En el cas que quedaren sol·licituds presentades a l'empara de la convocatòria corresponent valorades positivament d'acord amb el procediment establit i que no pogueren ser ateses per falta de disponibilitat pressupostària, estes es constituiran en llista de reserva degudament ordenada, i podran ser resoltes favorablement en la mesura en què es dispose de crèdit en la línia pressupostària corresponent a conseqüència de més dotació pressupostària o renúncies a subvencions concedides.  
  
4. A la vista de la proposta de resolució definitiva, la direcció general competent en matèria de formació professional per a l'ocupació dictarà la resolució que siga procedent, per orde de més a menys puntuació, per delegació de la Direcció General de Labora Servei Valencià d'Ocupació i Formació.  
El termini per a resoldre i notificar la resolució del procediment serà de sis mesos, comptats des de l'endemà de la data de la publicació de la present resolució en el DOGV. Si, transcorregut este termini, no s'ha dictat cap resolució, la sol·licitud s'entendrà desestimada per silenci administratiu.  
Si la resolució és de concessió, s'identificarà, si és el cas, la part de la subvenció cofinançada pel Fons Social Europeu o el fons comunitari o supranacional que corresponga.  
5. A la resolució de concessió s'ha d'annexar el corresponent programa de formació, les condicions d'execució que té, així com les accions formatives (especialitats) que desenvoluparà i l'alumnat que formarà. Així mateix, preveurà una quantia addicional amb l'import de les ajudes corresponents al nombre teòric d'alumnat desocupat i amb discapacitats que puga assistir el programa de formació subvencionat, import que en cap cas es considerarà integrant del seu patrimoni.  
  
6. D'acord amb el que preveu l'article 12 de l'orde de bases, una vegada recaiga la resolució de concessió, les entitats beneficiàries podran sol·licitar-ne la modificació, sempre que hagen executat almenys el 50 % del pla formatiu atenent el nombre d'alumnes. Esta modificació, que serà única durant tot el període d'execució, s'ha de fonamentar en circumstàncies sobrevingudes durant el termini d'execució de l'activitat subvencionada i s'ha de formalitzar immediatament després del moment en què es produïsca i, en tot cas, abans que finalitze el termini d'execució esmentat.  
L'execució de la modificació proposada només es podrà iniciar a partir del moment que es notifique la resolució aprovatòria de la modificació. En estes modificacions no es podrà incloure cap acció formativa (especialitat) no prevista en la sol·licitud inicial, no comportaran canvis en la modalitat d'execució i hauran de respectar les condicions que hagen determinat el càlcul de la valoració tècnica de la sol·licitud i qualsevol altre límit o condició que assenyale expressament la resolució. Les sol·licituds que no respecten els límits esmentats es denegaran.  
  
Les sol·licituds de modificació se sotmetran a l'òrgan instructor i les resoldrà l'òrgan concedent de la subvenció. En tot cas, la modificació només podrà autoritzar-se si no danya drets de tercers.  
L'òrgan concedent haurà de dictar una resolució de manera motivada que accepte o denegue la modificació proposada en el termini d'un mes des de la data en què la sol·licitud s'haja registrat en el registre de l'òrgan competent per a tramitar-la. Transcorregut este termini sense que s'haja notificat cap resolució expressa, la sol·licitud es podrà entendre desestimada.  
7. Sense perjuí de l'anterior, les entitats podran sol·licitar canvis en el domicili d'impartició. L'òrgan concedent podrà autoritzar els canvis, amb un informe previ del personal tècnic de formació i la proposta de la Subdirecció General de Formació Professional per a l'Ocupació o de la Prefectura del Servei de Gestió de Programes de Formació per a l'Ocupació, indistintament, sempre que este domicili figure prèviament, o estiga autoritzat, inscrit o acreditat  
El canvi de domicili d'impartició només podrà fer-se a partir del moment en què es notifique l'autorització del canvi.  
8. Quan es produïsca la renúncia d'alguna de les beneficiàries, el crèdit pressupostari no aplicat podrà concedir-se, sense necessitat d'una nova convocatòria, a l'entitat sol·licitant o sol·licitants següents a aquella, per orde de puntuació, atenent la modalitat de programació.  
  
9. Estaran subjectes al deure de comunicació els canvis de les condicions d'impartició aprovades per a cada acció (especialitat), relatius al nombre d'alumnes, el calendari, l'horari i el professorat. Estos canvis seran efectius i es podran aplicar a partir del moment en què el personal tècnic de formació els valide en la corresponent aplicació informàtica.  
  
10. Les resolucions adoptades sobre les sol·licituds d'estes ajudes posen fi a la via administrativa i, contra estes, es podrà interposar un recurs contenciós administratiu en el termini de dos mesos, comptats des de l'endemà de la seua notificació, davant del jutjat contenciós administratiu de la corresponent província, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant d'este mateix òrgan en el termini d'un mes, computat en els termes ja esmentats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que s'hi puga interposar qualsevol altre recurs dels que preveu la legislació vigent.  
  
Onzé. Mitjà de notificació o publicació dels tràmits que cal formalitzar en el procediment  
1. Les notificacions s'han de practicar per mitjans electrònics i, d'acord amb el que preveu l'article 41.1, paràgraf tercer, de la Llei 39/2015, d'1 d'octubre, del procediment administratiu comú de les administracions públiques, les notificacions són vàlides sempre que permeten tindre constància del seu enviament o posada a disposició, de la recepció o l'accés per part de l'interessat o el seu representant, de les seues dates i hores, del contingut íntegre, i de la identitat fidedigna del remitent i destinatari. L'acreditació de la notificació efectuada s'ha d'incorporar a l'expedient.  
Si, per raons tècniques o de qualsevol altra índole, la notificació electrònica no és possible, s'ha de practicar per mitjà de correu certificat.  
2. D'acord amb el que preveu l'article 73 de la Llei 39/2015, d'1 d'octubre, del procediment administratiu comú de les administracions públiques, en qualsevol moment del procediment, si l'Administració considera que algun dels actes dels interessats no reunix els requisits necessaris, ho posarà en coneixement del seu autor i li concedirà un termini de deu dies per a completar-ho.  
Als interessats que no atenguen el requeriment, es podrà declarar que perden el dret al tràmit corresponent. No obstant això, s'admetrà l'actuació de l'interessat i produirà efectes legals si es produïx abans o dins del dia en què es notifique la resolució en la qual es considere que el termini ha transcorregut.  
  
Dotzé. Sol·licitud de bestreta i ingrés de romanents  
D'acord amb el que recull l'article 13 de l'Ordre EFP/942/2022, es preveuen entregues de fons amb caràcter previ a l'inici de l'activitat formativa de fins al 25 % de l'import concedit. Igualment, es preveu el pagament de fins a un 35 % addicional una vegada s'acredite l'inici de l'activitat formativa, per a la qual cosa es podran formalitzar les sol·licituds en els models normalitzats que es facilitaran a l'efecte i que comprendran les opcions següents:  
a) Sol·licitar, abans de l'inici de l'activitat formativa, la bestreta de fins al 25 % de la subvenció concedida i, en la mateixa sol·licitud, la bestreta de fins al 35 % addicional, amb caràcter condicionat a l'acreditació de l'inici de l'activitat formativa.  
b) Sol·licitar, abans de l'inici de l'activitat formativa, la bestreta de fins al 25 % de la subvenció concedida i, si és el cas, amb caràcter addicional a la sol·licitud anterior, presentar una nova sol·licitud en el termini d'un mes a partir de l'inici de l'activitat formativa de fins al 35 % de la subvenció concedida.  
Així mateix, l'entitat beneficiària podrà sol·licitar una única bestreta de fins al 60 % de l'import concedit una vegada acreditat l'inici de l'activitat formativa.  
Llevat que l'entitat beneficiària estiga exempta d'esta obligació, d'acord amb la normativa vigent, caldrà presentar un aval bancari per un import igual a la quantitat que s'anticiparà. L'entitat beneficiària ha de depositar la garantia en la corresponent direcció territorial de la conselleria competent en matèria d'hisenda.  
Una vegada obtinguda la carta de pagament acreditativa del depòsit, l'entitat beneficiària ha de presentar-la en el Servei de Gestió de Programes de Formació per a l'Ocupació com a requisit previ i indispensable per al pagament anticipat.  
Les garanties es cancel·laran per acord de l'òrgan concedent en els casos següents:  
1. Una vegada comprovada de conformitat la justificació adequada de la bestreta.  
2. Quan s'hagen reintegrat les quantitats anticipades.  
D'acord amb el que preveu l'article 19.5 de la Llei general de subvencions, els rendiments financers que es generen pels fons entregats a les entitats beneficiàries no incrementaran l'import de la subvenció concedida, pel fet que són molt escassos, difícils d'aplicar a les activitats subvencionades i de dur a terme el seguiment i control.  
  
Amb caràcter previ al cobrament, l'entitat beneficiària ha d'acreditar, per mitjà d'una declaració responsable, que es troba al corrent de les seues obligacions per reintegrament de subvencions, en virtut del que preveu l'article 34.5 de la Llei 38/2003, de 17 de novembre, general de subvencions.  
De conformitat amb el que disposa l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, quan l'entitat beneficiària de la subvenció siga una entitat local, com a requisit previ al pagament, caldrà acreditar que està al corrent en el compliment de l'obligació de rendició de comptes anuals davant de la Sindicatura de Comptes.  
Dins del termini de justificació que preveu esta convocatòria, l'entitat haurà d'ingressar els romanents no aplicats en el compte número ES67-1154-5244-21-3599116945, del Banco Santander, a favor de Labora Servei Valencià d'Ocupació i Formació, i acreditar-ho davant del mateix òrgan amb la identificació del número d'expedient.  
Les bestretes i/o els pagaments restants que haja d'efectuar l'Administració s'han de fer efectius en el termini màxim de tres mesos des de la presentació, per part de l'entitat beneficiària, de la documentació requerida per a sol·licitar esta bestreta, o de dotze mesos des de la presentació de la justificació final de l'activitat objecte de subvenció.  
  
Tretzé. Ajudes a l'alumnat  
1. Les persones desocupades amb diversitat funcional o discapacitat amb grau de discapacitat reconegut igual o superior al 33 %, o amb reconeixement de pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat, podran percebre una beca per un import de 9 euros per dia realment assistit.  
  
2. Ajudes de transport. Les persones treballadores desocupades que participen en les accions formatives subvencionades a l'empara de la present convocatòria podran percebre ajudes en concepte de transport. Per a percebre-ho, serà un requisit haver superat amb èxit els mòduls propis de l'especialitat, excepte en els casos d'alumnes amb paràlisi cerebral, amb trastorn de la salut mental, amb discapacitat intel·lectual o amb trastorn de l'espectre de l'autisme, amb un grau de discapacitat reconegut igual o superior al 33 %; així com les persones amb discapacitat física o sensorial amb un grau de discapacitat reconegut igual o superior al 65 %. La quantia d'estes ajudes ascendirà a 1,5 € per dia d'assistència.  
3. El dret a les ajudes es generarà indistintament per l'assistència a l'acció formativa en el centre de formació o a conseqüència de la realització del mòdul de pràctiques no laborals.  
4. Les beques per discapacitat són compatibles amb l'ajuda en concepte de transport.  
5. La quantia de l'ajuda es determinarà en funció dels dies d'assistència real, amb la verificació prèvia que es complixen els requisits establits, a la vista de la documentació justificativa presentada per l'entitat que impartix el curs.  
La situació de l'alumnat en el moment d'incorporar-se a l'acció formativa serà la que es tinga en compte per a verificar el compliment dels requisits. S'entendrà com a persona treballadora desocupada aquella que en el dia d'incorporar-se al curs estiga inscrita com a demandant d'ocupació en un servici públic d'ocupació; en cas contrari, no es tindrà dret a les beques i ajudes. S'interromprà el dret a la percepció de la beca o l'ajuda si la persona treballadora deixa de tindre la condició de desocupada. Si, amb motiu de la seua contractació o inserció laboral acreditada, fora baixa en les accions formatives que es desenvolupen sobre la base d'esta convocatòria, persistirà el dret a l'ajuda pels dies d'assistència real sempre que concórrega la resta de les condicions exigides.  
  
6. D'acord amb el que preveu l'article 25 de l'orde de bases, les entitats beneficiàries col·laboraran en la gestió de les beques i ajudes a l'alumnat participant.  
La direcció general competent en matèria de formació per a l'ocupació lliurarà a les entitats esmentades l'import de les ajudes corresponents al nombre teòric d'alumnat participant desocupat i amb discapacitats i que puguen assistir al programa de formació que se li ha subvencionat, import que en cap cas es considerarà integrant del seu patrimoni.  
  
Les entitats hauran de:  
a) Comprovar que l'alumnat que accedix a estes ajudes estiga inscrit, en situació de desocupació, en un servici públic d'ocupació en el moment de l'inici del grup (curs).  
b) Depositar la quantitat transferida en concepte d'ajudes/beques en un compte separat de titularitat de l'entitat col·laboradora i comunicar al Servei de Gestió de Programes de Formació per a l'Ocupació el número d'este compte.  
c) Comprovar que l'alumnat desocupat amb alguna classe de discapacitat acredita esta condició mitjançant el certificat corresponent emés per l'administració competent.  
d) Comprovar els dies d'assistència al grup (curs) corresponent.  
  
e) Entregar a l'alumnat beneficiari els fons que els corresponga en concepte d'ajuda de transport i/o beca, segons els dies d'assistència que s'han justificat.  
f) Constituirà causa de pèrdua del dret a percebre les ajudes incórrer en més de tres faltes d'assistència no justificades per mes en cada acció formativa.  
g) Justificar, dins del termini de presentació del compte justificatiu, davant del Servei de Gestió de Programes de Formació per a l'Ocupació, la utilització correcta dels fons rebuts per a ajudes de transport i beques a l'alumnat desocupat, per a la qual cosa hauran de presentar una memòria que reculla la llista de l'alumnat beneficiari, la fitxa de control dels dies d'assistència al grup (curs), les ajudes i/o les beques abonades i el concepte d'estes, i, a més, caldrà omplir i firmar els documents generats per l'aplicació informàtica.  
h) Dins del mateix termini, l'entitat haurà d'ingressar en el compte número ES97-4103-7886-37-8281893949, del Banco Santander, a favor de Labora Servei Valencià d'Ocupació i Formació, amb la identificació del número d'expedient i dels romanents no aplicats, i acreditar-ho davant del mateix òrgan.  
i) La resolució de liquidació inclourà la quantia considerada correctament justificada segons el que preveuen els apartats anteriors i la procedència de l'increment de la quantia addicional per aquest concepte, de la minoració o del reintegrament, si és el cas, de la quantia justificada de manera incorrecta o insuficient.  
  
Catorzé. Termini d'inici i finalització de les accions formatives  
1. La gestió d'estes ajudes correspondrà al Servei de Gestió de Programes de Formació per a l'Ocupació de la direcció general competent en matèria de formació professional per a l'ocupació.  
2. Per a l'execució del corresponent programa, es tindrà en compte el que preveu l'article 18 de l'orde de bases.  
3. En tot cas, l'execució dels programes s'iniciarà durant l'exercici pressupostari corresponent a esta convocatòria i haurà de finalitzar el 15 de setembre de 2025. No obstant això, els programes que prevegen accions formatives amb una duració igual o superior a 500 hores finalitzaran abans del 10 d'octubre de 2025.  
4. No podrà iniciar-se cap curs que tinga com a finalitat donar accés a carnets professionals o altres activitats o professions regulades sense comptar prèviament amb l'autorització administrativa pertinent, quan siga preceptiva d'acord amb la normativa corresponent.  
5. La gestió de l'execució i la justificació del programa formatiu s'efectuarà en l'aplicació informàtica establida a este efecte.   
6. Les entitats beneficiàries hauran de remetre a l'òrgan gestor una «comunicació d'inici» de la formació que desenvoluparan, almenys 5 dies naturals abans de l'inici de cada un dels grups (cursos), en què s'especifique el lloc, la data i l'horari de la seua realització, per a la qual cosa cal utilitzar la corresponent aplicació informàtica, igualment, comunicaran la llista de les persones participants que inicien el grup (curs) en els tres primers dies lectius.  
Així mateix, les entitats beneficiàries també hauran de comunicar, almenys 5 dies naturals abans de l'inici de cada un dels grups (cursos), la llista nominal del professorat o personal tutor, que acreditarà en la forma que preveu el Reial decret 659/2023 el compliment dels requisits establits per a este personal. En el cas que es produïsca una incorporació posterior d'una altra persona docent, es comunicarà en el termini de tres dies naturals.  
7. La falta de comunicació en els terminis esmentats o l'incompliment de les condicions establides en els apartats anteriors implicarà que el grup (curs) corresponent es considere no realitzat, llevat que esta omissió es dega a causes imprevistes, degudament justificades i comunicades en el moment en què es produïsquen.  
  
Quinzé. Documentació d'inici de la formació  
1. Les entitats beneficiàries hauran de remetre a l'òrgan competent una comunicació d'inici de la formació que desenvoluparà, inclosa qualsevol modificació posterior, i, si és el cas, la comunicació de finalització, d'acord amb el contingut, els terminis i el procediment que a este efecte se les informe.  
2. La «comunicació d'inici» de la formació es realitzarà, de manera fefaent al personal tècnic de formació assignat, almenys 5 dies naturals abans de l'inici de cada un dels grups (cursos), amb l'especificació del lloc, la data i l'horari de la seua realització, per a la qual cosa cal utilitzar la corresponent aplicació informàtica. A més, en este mateix termini es comunicarà la llista nominal del professorat o personal tutor de teleformació, que acreditarà el compliment dels requisits establits per a este personal en el programa formatiu de l'especialitat respectiva. En el cas que es produïsca una incorporació posterior d'una altra persona docent, es comunicarà en el termini de tres dies naturals. Així mateix, es comunicarà la llista de les persones participants que inicien el grup (curs) en els tres primers dies lectius.  
3. La falta de comunicació en els terminis esmentats o l'incompliment de les condicions que establixen els apartats anteriors implicarà que el grup (curs) corresponent es considere no realitzat, llevat que esta omissió es dega a causes imprevistes, degudament justificades i comunicades en el moment en què es produïsquen.  
  
Setzé. Selecció de l'alumnat  
1. En els programes de formació previstos en esta convocatòria, el percentatge d'alumnat treballador ocupat haurà de ser almenys del 70 % de l'alumnat participant en estos programes.  
L'alumnat desocupat que participe en un programa de formació ha d'estar inscrit com a desocupat en un servici públic d'ocupació i haurà de suposar un màxim del 30 % de l'alumnat que participe en el programa.  
Les persones interessades hauran de sol·licitar la seua participació en les accions formatives (especialitats) oferides en els diferents programes de formació, davant de les entitats que les desenvolupen, per a la qual cosa han d'utilitzar l'imprés de sol·licitud, que podrà obtindre's a través de la pàgina web https://labora.gva.es/va/ciutadania.  
2. La selecció de l'alumnat participant la farà l'entitat beneficiària i tindran prioritat els col·lectius vulnerables d'atenció prioritària següents:  
- Persones jóvens, especialment amb baixa qualificació.  
- Persones en desocupació de llarga duració.  
- Persones amb discapacitat amb un grau de discapacitat reconegut igual al 33 % o superior. Respecte al col·lectiu de persones amb discapacitat, es reconeixeran com a persones amb discapacitat que presenten més dificultats d'accés al mercat de treball les persones amb paràlisi cerebral, amb trastorn de la salut mental, amb discapacitat intel·lectual o amb trastorn de l'espectre de l'autisme, així com les persones amb discapacitat física o sensorial amb un grau de discapacitat reconegut igual al 65 % o superior.  
- Persones LGTBI, en particular, trans.  
- Persones de més de quaranta-cinc anys.  
- Persones immigrants en procés d'obtenció de l'autorització de residència per arrelament per a la formació.  
- Persones migrants, persones beneficiàries de protecció internacional i sol·licitants de protecció internacional en els termes que establix la normativa específica aplicable.  
- Persones víctimes de tràfic d'éssers humans.  
- Dones amb baixa qualificació.  
- Dones víctimes de violència de gènere.  
- Persones en situació d'exclusió social, persones gitanes, o pertanyents a altres grups poblacionals ètnics o religiosos.  
- Persones treballadores provinents de sectors en reestructuració.  
  
- Persones afectades per drogodependències i altres addiccions.  
- Persones víctimes del terrorisme.  
- Persones la guàrdia i la tutela de les quals siga o haja sigut assumida per les administracions públiques, persones descendents en primer grau de les dones víctimes de violència de gènere i persones adultes amb menors de setze anys o majors dependents a càrrec, especialment si constituïxen famílies monomarentals femenines i monoparentals.  
- Les persones que a conseqüència de la seua participació en un procediment d'avaluació i acreditació de competències professionals necessiten completar la seua formació.  
Així mateix, tindran prioritat les persones treballadores contractades a l'empara de l'article 7 del Reial Decret llei 3/2012, de 10 de febrer, de mesures urgents per a la reforma del mercat laboral, en el qual es regula la transformació dels contractes en pràctiques, de relleu i de substitució en indefinits.  
3. Finalitzat el procés de selecció, s'estendrà l'acta, que firmaran la persona responsable del procés i la persona que exercisca la representació legal de l'entitat beneficiària, en què constaran les dades següents: persones preseleccionades, presentades a les proves, si és el cas, amb el seu resultat, seleccionades i reserves. S'hi inclourà una manifestació expressa del fet que les persones candidates seleccionades complixen els requisits formatius i professionals per a cursar l'acció formativa amb aprofitament, en els termes que preveu l'article 75 del Reial decret 659/2023. De totes estes incidències cal deixar constància en l'acta esmentada.  
4. Les sol·licituds de participació de l'alumnat i la documentació relativa al procés de selecció han de custodiar-les les entitats beneficiàries, que les posaran a disposició de l'Administració quan esta ho requerisca.  
5. En tot cas, l'entitat beneficiària és la responsable de seleccionar les persones participants i de comprovar que disposen dels requisits d'accés per a dur a terme l'acció formativa en funció dels requeriments d'esta.  
6. Les persones treballadores pertanyents a la plantilla de qualsevol entitat de formació que impartisca formació professional per a l'ocupació, en cas d'actuar com a beneficiària o proveïdora de l'oferta formativa per a persones treballadores ocupades, podran participar en les accions formatives que esta gestione fins a un límit del 10 % del total de les persones participants programades sense superar, en cap cas, el límit del 10 % del personal en plantilla. A este efecte, es prendrà en consideració el nombre de persones actual en la plantilla de l'entitat, sempre que hagen estat incloses en esta, durant un període igual o superior a 9 mesos l'any anterior, a comptar de la data de finalització del termini de sol·licituds.  
7. El personal empleat públic podrà participar en els programes de formació transversals amb el límit de fins a un 10 % del total de l'alumnat participant de cada programa.  
8. Tenen la consideració de no prioritàries a l'accés a l'oferta formativa les persones que hagen abandonat injustificadament accions formatives en les dos convocatòries anteriors.  
9. Les entitats responsables d'impartir la formació hauran de comunicar immediatament, seguint el procediment establit a este efecte, les renúncies, les no presentacions i els abandons de les accions formatives per part de les persones treballadores, amb la indicació de les causes d'estes circumstàncies. A més, hauran de comunicar, una vegada finalitzada la formació, el resultat de l'avaluació del seu aprenentatge.  
  
Desseté. Obligacions de l'alumnat i causes d'exclusió  
1. L'alumnat està obligat a:  
a) Assistir a les classes de manera regular i contínua i seguir amb aprofitament l'acció formativa.  
b) No simultaniejar cursos de formació per a l'ocupació de caràcter presencial quan superen les 40 hores setmanals, encara que hi haja compatibilitat horària.  
c) Autoritzar Labora Servei Valencià d'Ocupació i Formació a consultar la seua vida laboral, a l'efecte de controlar el compliment de les condicions que establix esta convocatòria.  
2. Causes d'exclusió de l'alumnat:  
a) La falta d'aprofitament o l'obstaculització del desenvolupament normal del curs, amb el vistiplau previ del personal tècnic de formació.  
  
b) Simultaniejar cursos de formació per a l'ocupació, quan superen les 40 hores, en els termes de l'apartat 1.b d'este resolc. En este cas, l'exclusió s'aplicarà als cursos als quals s'haja incorporat més recentment.  
c) No presentar l'autorització per a consultar la vida laboral o revocar-la una vegada presentada.  
d) Incórrer en més de tres faltes d'assistència no justificades en el mes. Les faltes d'assistència justificades no computen a este efecte, llevat que representen més del 25 % de la duració de l'acció formativa. L'entitat que impartisca l'acció formativa ha de fer efectiva la baixa de la persona participant el dia lectiu següent al de la comissió de les faltes esmentades.  
  
Dihuité. Quantia de la subvenció  
1. La quantia de la subvenció es calcularà multiplicant el nombre d'hores pel nombre d'alumnes participants i pel corresponent mòdul econòmic de l'especialitat formativa.  
2. Per a fixar la quantia de la subvenció, s'aplicaran els següents mòduls econòmics màxims (cost per participant i hora de formació), segons la modalitat d'impartició de la formació:  
a) Presencial: 8 euros.  
b) Quan es tracte d'accions formatives de la modalitat de teleformació: 5 euros.  
c) Mixta: s'aplicaran els mòduls corresponents a les hores de formació presencial o teleformació que tinga la concreta acció formativa considerada aplicant els mòduls expressats en les lletres a i b anteriors.  
  
3. La subvenció estarà determinada pel pressupost establit i s'adjudicarà a les entitats beneficiàries seguint l'orde de puntuació obtinguda d'acord amb els criteris de valoració que establix l'annex I, fins que s'esgote el crèdit pressupostari assignat. A este efecte, per als programes sectorials, l'adjudicació de les subvencions es farà independentment per a cada un dels sectors convocats.  
  
4. Per a determinar el finançament addicional per a les ajudes a l'alumnat desocupat i amb discapacitats, es calcularà sobre la base de les ajudes concedides per estos conceptes en l'última convocatòria resolta, import que en cap cas es considerarà integrant del seu patrimoni, i s'afegirà a la quantia de la subvenció calculada d'acord amb els criteris establits en els punts 1 i 2 d'aquest resolc.  
  
Denové. Subcontractació  
D'acord amb el que preveu l'article 197.4 del Reial decret 659/2023, de 18 de juliol, els centres autoritzats per a impartir ofertes de formació professional hauran de realitzar-les directament, sense possibilitat de dur-les a terme través d'altres centres o subcontractar els servicis de formació.  
A este efecte, la contractació per part de l'entitat adjudicatària del personal docent per a la impartició de la formació no es considerarà subcontractació. Per contractació de personal docent s'entén exclusivament la contractació de persones físiques.  
  
Vinté. Despeses subvencionables  
1. Les despeses subvencionables es regixen pel que disposa l'article 31 de la Llei 38/2003, de 17 de novembre.  
2. Es considerarà despesa realitzada la que s'haja pagat efectivament abans que finalitze el període de justificació.  
3. Es consideren despeses subvencionables les que, de manera indubtable, estiguen relacionades amb l'activitat objecte de la subvenció, resulten estrictament necessàries per a l'execució de les activitats i s'hagen produït durant el període d'execució establit per a la realització de l'activitat objecte de l'ajuda. Només es consideren despeses subvencionables les efectuades a partir de la concessió de la subvenció. Sense perjuí d'això, es poden imputar com a despeses subvencionables els costos indirectes corresponents a l'elaboració i la presentació del programa de formació des de la data de publicació de la convocatòria respectiva i les d'elaboració i la presentació de la justificació de la subvenció rebuda fins al moment de la presentació.  
4. Amb caràcter general, són susceptibles de finançament les despeses següents:  
a) Costos directes de l'activitat formativa:  
1r. Les retribucions del personal formador i personal tutor-formador de teleformació, intern o extern.  
També es podran incloure les retribucions del personal que, sense ser formador o tutor-formador de teleformació, de l'acció formativa, fa tasques de suport tècnic relacionades directament amb el procés d'aprenentatge, assessorament i orientació a l'alumnat, i, en el cas de teleformació, dinamització, fins a un màxim del 15 % de l'import de la subvenció concedida.  
El personal de suport tècnic esmentat ha de dur a terme accions com ara diagnòstic individualitzat i elaboració del perfil, disseny d'itinerari personalitzat, assessorament per a la definició del currículum i cerca activa d'ocupació i altres que afavorisquen l'ocupabilitat o la utilització dels servicis de Labora Servei Valencià d'Ocupació i Formació.  
  
Entre les seues funcions, el personal de suport realitzarà les sessions d'orientació professional a les quals es referix l'article 10.k de l'Ordre EFP/942/2022.  
En modalitat de teleformació, la dinamització ha d'incloure accions com ara la presentació del curs, la metodologia i els tutors-formadors per mitjà del fòrum o la missatgeria integrats en la plataforma, l'orientació i la guia en la realització d'activitats, l'ús dels materials i la utilització de les eines de la plataforma, el foment de la participació, solucionar problemes relacionats amb el desenvolupament del curs i fer el seguiment de les activitats realitzades pels alumnes, controls d'aprenentatge i avaluació.  
S'hi poden incloure salaris, assegurances socials, dietes i despeses de locomoció, en el cas de contractació laboral, i despeses de contractació, en el cas de contracte de servicis, i, en general, tots els costos imputables en l'exercici de les activitats de preparació, impartició, tutoria i avaluació a les persones participants de les activitats formatives.  
En tot cas s'observarà el que disposen els convenis, els estatuts o els reglaments reguladors de les retribucions, les obligacions i els drets de cada tipus de personal les despeses del qual puguen imputar-se.  
  
Estes despeses s'han de presentar degudament desglossades per hores dedicades a l'activitat que s'imputen.  
2n. Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el lloguer o l'arrendament financer d'estos, excloent-ne els interessos, generats en l'execució de les activitats formatives. En relació amb les plataformes tecnològiques, es poden imputar este tipus de despeses amb el límit del 5 % de l'import concedit.  
  
Estes despeses s'han de presentar degudament desglossades per activitat formativa i s'han d'imputar pel nombre de persones participants en el cas d'ús individual dels equips o les plataformes.  
3r. Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les activitats formatives, incloent-hi el material de protecció i seguretat. Així mateix, en el cas de la teleformació, els costos imputables als mitjans de comunicació utilitzats entre el personal formador i les persones participants.  
Estes despeses s'han de presentar desglossades degudament per activitat formativa i s'han d'imputar pel nombre de persones participants en el cas d'ús individual dels equips o les plataformes.  
4t. Les despeses de lloguer, arrendament financer, excloent-ne els interessos, o amortització de les aules, els tallers i altres superfícies utilitzades en el desenvolupament de la formació.  
Estes despeses s'han de presentar degudament desglossades per activitat formativa i s'han d'imputar pel període de duració de l'acció, tenint en compte els espais i/o els mitjans utilitzats.  
Les despeses d'amortització s'han de calcular segons les normes de comptabilitat generalment acceptades, entre les quals és aplicable el mètode d'amortització segons les taules aprovades pel Reglament de l'Impost de Societats.  
Per este concepte, seran imputables les despeses que es produïsquen tant en el període d'impartició del curs com en la setmana anterior a l'inici d'este, a l'efecte de possibilitar el procediment de selecció d'alumnes.  
5t. Despeses d'assegurança d'accidents i responsabilitat civil de les persones participants, d'acord amb el que disposa l'article 6 del Reial decret 694/2017, de 3 de juliol.  
Estes despeses s'han de presentar desglossades per activitat formativa i la seua imputació s'ha de fer pel nombre de persones participants.  
6t. Costos d'avaluació de la qualitat de la formació. Este tipus de despeses només serà subvencionable si s'ha especificat expressament en el pla formatiu que acompanya la sol·licitud de l'acció formativa i en els mateixos termes. Esta activitat, que no pot ser exercida per personal que haja impartit docència en la mateixa acció formativa, l'ha de desenvolupar personal titulat universitari en Psicologia, Pedagogia o Sociologia, i/o personal amb experiència demostrada en estes funcions. Per este subconcepte s'admetrà com a màxim el 7 % de la subvenció concedida.  
  
7m. Despeses de publicitat i difusió de les activitats formatives i de captació i selecció de l'alumnat participant quan es faça a través de mitjans impresos o en la pàgina web de l'entitat.  
Labora Servei Valencià d'Ocupació i Formació, per mitjà de la seua pàgina web, establirà les proporcions, el color i la disposició dels logotips que es podran utilitzar.  
Esta publicitat està subjecta a l'obligació de comunicació prèvia.  
  
Per a utilitzar altres mitjans publicitaris o en altres formats que diferisquen dels indicats per Labora en la seua pàgina web, serà necessària l'autorització prèvia per a comprovar que s'adeqüen a la normativa aplicable.  
Estes despeses hauran de presentar-se desglossades degudament per acció formativa.  
8u. Les despeses derivades de l'elaboració de l'informe per part de la persona auditora, en el cas que la justificació es realitze mitjançant la presentació d'un compte justificatiu amb l'aportació d'un informe d'auditor, d'acord amb el que preveu l'article 74 del Reglament de la Llei general de subvencions. En el cas que resulte obligatori presentar-lo, per este concepte es podrà imputar fins al 2 % de la subvenció concedida o de la modificada, si és el cas, per al programa formatiu, excloent-ne les ajudes a l'alumnat fins al límit de 15.000 euros.  
9é. Despeses derivades de la contractació de persones especialitzades en l'atenció a l'alumnat amb diversitat funcional o discapacitat, o pertanyents a col·lectius en situació o risc d'exclusió social, i/o de l'adaptació de mitjans didàctics i avaluació, amb la finalitat de millorar les condicions en les quals este alumnat rep la formació, sempre que conste respecte d'este alumnat un certificat oficial sobre la pertinença al col·lectiu en situació o risc d'exclusió social o una certificació oficial que acredite el grau de discapacitat igual o superior al 33 %, o de reconeixement de pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat.  
  
10é. Despeses de cotització a la Seguretat Social de l'alumnat que faça pràctiques formatives no remunerades en els termes de la disposició addicional 52 del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social.  
  
b) Costos indirectes del pla formatiu:  
1r. Els costos del personal de suport, tant intern com extern, i tots els necessaris per a gestionar i executar el pla formatiu. Per este concepte, seran imputables les despeses que es produïsquen tant en el període d'impartició del pla formatiu com en els 30 dies anteriors a l'inici i els 60 dies posteriors a la finalització d'este. L'entitat beneficiària ha d'aportar, d'acord amb les instruccions que se li comunicaran abans de l'inici de l'acció formativa, un control d'assistència amb registres horaris al personal de suport.  
2n. Les despeses financeres relacionades directament amb l'activitat subvencionada i que resulten indispensables per a l'adequada preparació o execució d'esta. No seran subvencionables els interessos deutors dels comptes bancaris.  
3r. Altres costos: llum, aigua, calefacció, telefonia, connexió telemàtica, missatgeria, correu, neteja i vigilància i altres costos, sempre que estiguen associats a l'execució de l'activitat formativa. No s'hi poden incloure les despeses de reparació d'instal·lacions o equips.  
De conformitat amb l'article 31.9 de la Llei 38/2003, de 17 de novembre, estos costos han de ser imputats, per l'entitat beneficiària, a l'activitat subvencionada, en la part que corresponga raonablement d'acord amb els principis i les normes de comptabilitat generalment admesos i, en tot cas, en la mesura que estos costos corresponguen al període en què l'activitat es du a terme efectivament.  
La suma dels costos indirectes no podrà superar el 10 % del cost total de l'activitat formativa realitzada i justificada de conformitat.  
  
En el cas que els costos indirectes superen este límit del 10 %, l'import de l'excés es minorarà de la quantia de la subvenció revisada efectivament. En el cas que la quantia de la subvenció efectivament revisada i justificada supere l'import de la subvenció concedida, la minoració s'aplicarà sobre l'import de la subvenció concedida.  
5. En tot cas, els costos subvencionables han de respondre a despeses reals, realitzades efectivament, pagades i acreditades mitjançant factures o documents comptables de valor probatori equivalent i han de justificar-se d'acord amb el que establix el resolc següent.  
En el cas de cofinançament pel Fons Social Europeu o altres fons estructurals de la Unió Europea o supranacionals, les administracions competents implicades han d'aplicar la normativa comunitària i espanyola corresponent, a l'efecte de determinar les despeses subvencionables.  
  
Vint-i-uné. Justificació i pagament  
1. Les persones beneficiàries hauran de justificar la realització de l'activitat formativa subvencionada, així com les despeses generades per esta activitat. Per a això, hauran de tindre en compte el que establix l'article 31 de la Llei 38/2003, de 17 de novembre, així com els costos subvencionables i els criteris d'imputació establits en esta convocatòria.  
  
2. En cap cas es permetrà la compensació entre els conceptes subvencionats.  
3. El compte justificatiu s'ha de presentar a través de l'aplicació informàtica que, si és el cas, es facilite.  
4. Les ajudes a l'alumnat s'han de justificar d'acord amb el que preveu esta convocatòria.  
5. Quan la quantia subvencionada siga superior a 50.000 euros, per a procedir a la justificació i posterior liquidació final de la subvenció, l'entitat beneficiària ha d'omplir i remetre a l'òrgan gestor un compte justificatiu amb l'aportació d'un informe d'auditor, segons el que establix l'article 74 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i d'acord amb l'Ordre EHA/1434/2007, de 17 de maig.  
  
La revisió de la memòria econòmica per part de la persona auditora comprendrà la totalitat de les despeses en què s'incórrega en la realització de les activitats subvencionades i consistirà a comprovar els aspectes que recull l'article 3.2.b de l'Ordre EHA/1434/2007, de 17 de maig, esmentada anteriorment. A més, a l'efecte del que preveu l'article 73 de l'RLGS, comprovarà que l'entitat beneficiària ha estampillat l'original dels justificants, i hi ha fet constar el número d'expedient i la quantia imputada.  
El compte justificatiu, juntament amb l'informe de la persona auditora, hauran de remetre's en el termini màxim de dos mesos a partir de la finalització del corresponent programa i sense que en cap cas es puga sobrepassar el 10 d'octubre de 2025, o el 31 d'octubre de 2025 per als plans formatius de més de 500 hores. Transcorregut este termini sense que s'haja efectuat la presentació de la documentació indicada, s'aplicarà el que preveu per a estos casos l'article 70.3 del Reglament de la Llei general de subvencions, aprovat mitjançant el Reial decret 887/2006, de 21 de juliol.  
En este compte s'han d'incloure els documents següents:  
a) Certificat d'execució del programa de formació, firmat per la persona que exercisca la representació legal de l'entitat beneficiària, que s'ha de generar mitjançant l'aplicació informàtica corresponent.  
b) Memòria justificativa de les accions d'orientació professional realitzades d'acord amb l'obligació que establix el resolc vint-i-dosé, apartat 21, i l'article 10.k de l'Ordre EFP/942/2022.  
c) Certificat de costos, firmat per la persona que exercisca la representació legal de l'entitat beneficiària, que ha de generar-se mitjançant l'aplicació informàtica corresponent.  
d) En el cas que l'entitat beneficiària impute despeses de personal de suport, esta ha d'aportar, d'acord amb les instruccions que se li notificaran abans de l'inici del programa formatiu, un control d'assistència amb registres horaris d'este personal, juntament amb una memòria justificativa dels treballs que haja realitzat este.  
e) Declaració d'altres costos associats, si n'hi ha, que ha de generar-se mitjançant l'aplicació informàtica corresponent.  
f) Llista d'imputacions per acció formativa (especialitat) i grup (curs), entitat beneficiària, que ha de generar-se mitjançant l'aplicació informàtica que es designe.  
g) Certificat positiu o negatiu sobre percepció d'altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o un organisme internacional, firmat per la persona que exercisca la representació legal de l'entitat beneficiària.  
h) Memòria relativa a les actuacions d'avaluació i de control, firmada per la persona que exercisca la representació legal de l'entitat beneficiària.  
i) Presentar les tres ofertes de diferents proveïdors d'acord amb el que preveu l'article 31.3 de la Llei 38/2003, de 17 de novembre, general de subvencions, modificada per la Llei 14/2011, d'1 de juny, de la ciència, la tecnologia i la innovació. Quan l'elecció del proveïdor no recaiga en l'oferta econòmica més avantatjosa, ha de justificar-se expressament en una memòria que la decisió respon a criteris d'eficiència i economia.  
  
j) Justificant de devolució a Labora Servei Valencià d'Ocupació i Formació de la quantia de la subvenció no utilitzada si la quantitat justificada és inferior a la bestreta rebuda, l'ingrés de la qual s'haurà d'efectuar mitjançant un xec o una transferència bancària al compte número ES12-4815-7159-86-3086464784, del Banco Santander, el titular del qual és Labora Servei Valencià d'Ocupació i Formació, amb la identificació del número d'expedient.  
k) Identificació del subcompte d'ingressos en què es comptabilitza la subvenció concedida. Llista de subcomptes de despeses utilitzats per a gestionar la subvenció.  
l) Documentació acreditativa respecte de l'obligació que establix l'apartat 6 del resolc vint-i-dosé de la present convocatòria.  
  
Tots estos documents els haurà de segellar la persona responsable de l'auditoria que haja revisat el compte justificatiu.  
6. Quan la quantia subvencionada siga inferior a 50.000 euros, es presentarà en el termini màxim de dos mesos a partir de la finalització del programa corresponent, el compte justificatiu amb tot el contingut que preveu l'article 72 del Reial decret 887/2006, de 21 de juliol, pel qual s'aprova el Reglament de la Llei general de subvencions, incloent-hi dins de la memòria econòmica justificativa la memòria justificativa de les accions d'orientació professional realitzades conformement a l'obligació que establixen el resolc vint-i-dosé, apartat 21, i article 10.k de l'Ordre EFP/942/2022.  
La presentació en cap cas podrà sobrepassar el 10 d'octubre de 2025 o el 31 d'octubre de 2025 per als plans formatius de més de 500 hores. Transcorregut este termini sense que s'haja presentat la documentació indicada, s'aplicarà el que preveu per a estos casos l'article 70.3 del mateix text reglamentari.  
7. Per a computar els terminis de justificació, el mes d'agost es considerarà inhàbil.  
8. L'òrgan gestor expedirà, si és el cas, els certificats de comprovació i aprovació de la documentació justificativa de la despesa, així com la proposta de pagament de les bestretes i liquidacions.  
9. Si és el cas, a l'efecte d'acreditar el compromís voluntari assumit, s'haurà de presentar la documentació acreditativa de l'alumnat format pertanyent als col·lectius:  
- Persones amb diversitat funcional o discapacitat amb un grau igual o superior al 33 % i persones que tinguen reconeguda una pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat, s'acreditarà mitjançant certificat oficial emés per l'òrgan competent.  
- Persones en situació o risc d'exclusió social, que s'acreditarà amb un certificat emés pels servicis socials competents.  
- Dones víctimes de violència de gènere que acrediten esta condició mitjançant qualsevol dels mitjans que preveu l'article 9 de la Llei 7/2012, de la Generalitat, de 23 de novembre, integral contra la violència sobre la dona en l'àmbit de la Comunitat Valenciana.  
  
Vint-i-dosé. Obligacions dels beneficiaris  
Sense perjuí de les altres obligacions establides en l'Ordre EFP/942/2022, de 23 de setembre, constituïxen obligacions de les entitats beneficiàries:  
1) Aportar la informació i documentació que es requerisca durant la fase d'instrucció del procediment, execució de la formació i justificació de la subvenció, així com tindre a la disposició dels òrgans de control competents els documents acreditatius de l'assistència de les persones treballadores a les accions formatives i els controls d'avaluació del seu aprenentatge i registres d'activitat formativa realitzada, en el cas que la formació haja sigut impartida en la modalitat de teleformació.  
  
Així mateix, les entitats beneficiàries hauran de realitzar el seguiment de la participació de l'alumnat, el seu aprenentatge i avaluació. En les accions presencials, s'haurà de portar un control d'assistència diari, que es realitza a través de l'aplicació informàtica establida a este efecte. En les accions formatives no presencials, s'haurà de conservar la documentació i la informació corresponent als controls periòdics del seguiment del procés d'aprenentatge i avaluació, realitzat en relació amb cada participant, i facilitar les claus que permeten l'accés telemàtic a la informació relativa a la formació impartida, incloent-hi l'accés als continguts formatius, les activitats i els treballs presentats en la plataforma de teleformació i la participació en les eines de comunicació, tant del personal tutor-formador com dels participants.  
  
2) Garantir la gratuïtat de les accions formatives per a les persones participants en la formació subvencionada i no percebre cap quantitat d'estes.  
3) Haver realitzat o, si és el cas, garantit les devolucions de quantitats concedides i pagades en convocatòries anteriors i la devolució de les quals li haja sigut exigida mitjançant reclamació prèvia a la via executiva o mitjançant resolució de procedència de reintegrament, sempre que hi haja una resolució ferma, llevat que s'haja produït la suspensió de l'acte, i acreditar no ser deutora per resolució ferma de procedència de reintegrament, tant en la data de concessió com en la de pagament.  
4) Comunicar a l'òrgan concedent competent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de l'aplicació que s'ha donat als fons percebuts. Estos ingressos seran incompatibles amb la subvenció destinada a la mateixa finalitat, per la qual cosa esta es minorarà en la quantitat ja percebuda.  
5) Acreditar, amb anterioritat a dictar-se la proposta de resolució de concessió de la subvenció i a fer-se el pagament d'esta, que es troba al corrent en el compliment de les seues obligacions tributàries i davant de la Seguretat Social, sense perjuí del que preveu l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.  
6.1) Fer constar el caràcter públic del finançament de l'activitat subvencionada i, si és el cas, el cofinançament del Fons Social Europeu o de qualsevol altre fons comunitari o supranacional. En este últim supòsit, l'entitat beneficiària ha d'incloure en les activitats d'informació de les accions formatives publicacions, material didàctic i acreditacions de la realització de la formació que s'entregarà a les persones participants l'emblema del Fons Social Europeu o del fons comunitari o supranacional que corresponga, així com complir les altres obligacions de publicitat que establix la normativa comunitària o supranacional aplicable.  
  
6.2) Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, així com la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitats públiques.  
6.3) Les entitats privades beneficiàries de la subvenció han de complir les obligacions de publicitat activa que recull el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural alguna ajuda o subvenció de les entitats públiques de la Comunitat Valenciana que recull l'article 3 de la Llei 1/2022, en una quantia superior a 50.000 euros.  
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
Igualment, les organitzacions sindicals i les associacions empresarials que desenvolupen l'activitat a la Comunitat Valenciana han de complir les obligacions de publicitat activa que recull el capítol II del títol I de la Llei 19/2013, de 9 de desembre.  
Totes, en particular, han de publicar la informació en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es farà per mitjà de la pàgina web de l'entitat, o bé mitjançant la plataforma TEP-Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant almenys quatre anys naturals.  
6.4) Les entitats o persones beneficiàries de subvencions estan obligades a subministrar a Labora Servei Valencià d'Ocupació i Formació, previ requeriment, tota la informació que siga necessària per al compliment, per esta, de les obligacions que preveu la Llei de transparència. Una vegada transcorregut el termini conferit en el requeriment sense que este s'haja atés, podrà acordar, amb advertiment i audiència previs a l'entitat beneficiària, la imposició de multes coercitives en els termes que preveu l'article 5 de la Llei 1/2022.  
6.5) Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
7) Informar l'alumnat de l'abast de la formació i de si esta conduïx a l'obtenció d'un certificat professional o de professionalitat, d'acreditacions parcials acumulables i/o certificats de competència, així com sobre quines són les oportunitats de formació en el sistema de formació professional per a millorar la seua ocupabilitat.  
8) Portar una comptabilitat separada o codi comptable adequat respecte de totes les transaccions relacionades amb l'activitat subvencionada, i disposar d'un sistema informatitzat de registre i emmagatzematge de dades comptables.  
9) Complir en la impartició de les accions formatives les prescripcions que els siguen aplicables en virtut de disposició legal o reglamentària, inclosa l'obligació d'impartir la formació en els espais i amb els mitjans formatius acreditats o inscrits per a tal fi.  
10) Mantindre les exigències tecnicopedagògiques, d'instal·lacions, equipament i mitjans humans que s'han tingut en compte per a l'acreditació/inscripció de l'especialitat.  
11) Sotmetre's a les actuacions de comprovació, que efectuarà Labora Servei Valencià d'Ocupació i Formació, o qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que els siga requerida d'acord amb el que preveuen els articles 45 i 46 de l'LGS, així com als controls i les auditories de qualitat que establisquen les administracions competents, els resultats de les quals s'incorporaran als registres en què estiguen inscrites.  
  
12) Comprovar que les persones participants disposen dels requisits d'accés per a realitzar l'acció formativa en funció dels requeriments d'esta.  
13) Les persones beneficiàries de la subvenció estaran obligades a conservar, almenys durant un termini de 4 anys, considerant, si és el cas, la interrupció del termini de prescripció del dret de l'Administració a reconéixer o liquidar el reintegrament de la subvenció concedida, els justificants de la realització de l'activitat que fonamenta la concessió de la subvenció, així com de l'aplicació dels fons rebuts, a l'efecte de les actuacions de comprovació i control. El termini esmentat es computarà a partir del moment en què finalitze el període establit per a presentar la justificació esmentada per part del beneficiari. En el cas d'accions cofinançades amb fons comunitaris, s'ha d'aplicar, en este sentit, el que establisca la normativa comunitària. Les entitats que, sense haver transcorregut el període esmentat, decidisquen suspendre la seua activitat o dissoldre's, hauran de remetre una còpia de la documentació esmentada a l'òrgan competent, sense perjuí de l'obligació de presentar la documentació justificativa de la subvenció.  
Com que estes ajudes són susceptibles de cofinançament per l'FSE, d'acord amb el que establix l'article 82 del Reglament (UE) 2021/1060, del Parlament Europeu i del Consell, de 24 de juny de 2021, l'entitat haurà de conservar adequadament tots els documents justificatius relatius a les despeses secundades pels fons, durant un termini de cinc anys a partir del 31 de desembre de l'any en què l'autoritat de gestió efectue l'últim pagament al beneficiari.  
14) Comunicar, si és el cas, la renúncia a l'execució de la subvenció concedida en un termini màxim de 2 mesos des de la notificació d'esta. En el cas que l'entitat no haja renunciat dins d'este termini i presente la renúncia en un termini posterior o no execute les accions que li han sigut concedides, es considerarà un incompliment de les obligacions establides.  
15) Acceptar la seua inclusió en la llista d'entitats beneficiàries que es publicarà d'acord amb el que preveu l'article 18.1 de la Llei 38/2003, de 17 de novembre, general de subvencions, i donar a conéixer de manera inequívoca que es tracta d'una acció subvencionada per Labora Servei Valencià d'Ocupació i Formació i el Ministeri d'Educació i Formació Professional, de conformitat amb les instruccions i els models que a l'efecte subministre la Direcció General d'Ocupació i Formació, d'acord amb el que preveu el número 4 del mateix article.  
  
16) Recaptar de les persones participants de l'actuació les dades necessàries per a complir les obligacions derivades dels articles 16.1 i 42.1 i 2 del Reglament (UE) 2021/1060, pel qual s'establixen les disposicions comunes relatives a determinats fons europeus, entre estos, el Fons Social Europeu Plus, i l'article 17 i l'annex I del Reglament (UE) 2021/1057, pel qual s'establix el Fons Social Europeu Plus (FSE+), els dos del Parlament Europeu i del Consell, de 24 de juny de 2021. Si les subvencions es cofinancen per qualsevol altre programa europeu finançat amb fons europeus, caldrà ajustar-se, en este aspecte, a les obligacions que, si és el cas, establisca el reglament pel qual es regulen estos.  
  
17) Cooperar en la tramitació de les ajudes a l'alumnat.  
18) Subscriure, en relació amb l'alumnat tant desocupat com ocupat, una pòlissa d'assegurança d'accidents i responsabilitat civil de les persones participants, en els termes que preveu l'article 6 del Reial decret 694/2017, de 3 de juliol, amb caràcter previ a l'inici de l'acció formativa, que s'ajustarà tant al període de duració teoricopràctic de l'acció formativa, com al seu horari diari, i haurà de cobrir les despeses d'accident in itinere i els riscos derivats de les visites de l'alumnat a empreses o altres establiments que s'organitzen en suport al desenvolupament de les accions formatives.  
a) L'assegurança ha de cobrir, segons siga el cas, tot el període formatiu i el mòdul de formació pràctica vinculat als certificats de professionalitat.  
b) Esta pòlissa ha de cobrir els danys que en ocasió de l'execució de la formació produïsquen les persones participants, de manera que Labora Servei Valencià d'Ocupació i Formació quede exonerat de qualsevol responsabilitat en este sentit. A este efecte, la pòlissa d'assegurament de la responsabilitat civil davant de tercers es considerarà com a despesa relativa a l'execució de l'acció formativa.  
c) Es podrà optar per subscriure una pòlissa d'assegurances col·lectiva, amb les indicacions ja exposades, que cobrisca tot l'alumnat del pla formatiu aprovat.  
d) En cap cas una persona participant pot iniciar una acció formativa o un mòdul de formació pràctica sense que s'haja subscrit la pòlissa d'assegurança d'accidents, que haurà de contindre, com a mínim, les cobertures següents:  
1r. Defunció per accident.  
2a. Invalidesa absoluta i permanent per accident.  
3a. Invalidesa permanent parcial per accident, que serà la que corresponga segons el barem.  
4a. Assistència sanitària per accident amb cobertura equivalent a la de l'assegurança escolar.  
e) En el cas d'accions formatives desenvolupades en modalitat de teleformació, serà obligatòria la subscripció de l'assegurança d'accidents i responsabilitat civil de les persones participants que done cobertura a l'assistència a activitats presencials, exàmens presencials i/o pràctiques no laborals.  
19) Complir tot el que establix el Reial decret 659/2023, de 18 de juliol, pel qual es desplega l'ordenació del Sistema de Formació Professional i la resta de normativa aplicable en la matèria.  
20) Complir la normativa sobre integració laboral de persones amb discapacitat o, si és el cas, l'exempció d'esta obligació, d'acord amb el que establix el Decret 279/2004, de 17 de desembre, del Consell de la Generalitat.  
21) Dur a terme, almenys, una sessió d'orientació professional per a afavorir la generació d'itineraris formatius i professionals dels destinataris de la formació, que es realitzarà pel personal de suport tècnic.  
  
22) Les entitats beneficiàries han d'informar les persones de les quals aporten dades i documentació de caràcter personal sobre els aspectes següents:  
- La comunicació d'estes dades a l'Administració per a tractar-les en l'àmbit de les seues competències i d'acord amb els fins del procediment.  
- La possibilitat que l'Administració faça consultes relacionades amb les seues dades per a comprovar-ne, entre altres aspectes, la veracitat. Així mateix, si una llei requerix per a esta consulta una autorització de les persones les dades de les quals es consultaran, l'entitat beneficiària haurà d'haver recaptat esta autorització, que estarà disponible a requeriment de l'Administració en qualsevol moment.  
De la possibilitat i la forma que les assistix per a exercir els drets d'accés, rectificació, supressió, limitació del tractament o oposició en relació amb el tractament de les seues dades personals.  
  
Vint-i-tresé. Minoració o reintegrament de la subvenció  
1. D'acord amb l'article 16 de l'orde de bases, l'incompliment dels requisits establits en esta i la resta de normes aplicables, així com de les condicions que s'hagen establit en la corresponent resolució de concessió, donarà lloc a la pèrdua total o parcial del dret al cobrament de la subvenció o, amb el previ procediment de reintegrament oportú, a l'obligació de retornar totalment o parcialment la subvenció percebuda i els interessos de demora que puguen correspondre.  
  
2. L'incompliment total dels fins per als quals s'haja concedit la subvenció o de l'obligació de justificar-la donarà lloc al reintegrament del 100 % de la subvenció concedida. Igualment, es considerarà que concorre l'incompliment total si la realització de l'activitat subvencionada no arriba al 25 % dels objectius, mesurats amb l'indicador de nombre d'hores de formació multiplicat pel nombre d'alumnes que l'hagen finalitzada. A este efecte, s'inclouran també les hores d'absència que resulten computables per falta justificada o per col·locació.  
  
Sense perjuí del que preveu l'LGS en matèria d'infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d'esta:  
a) La falta de comunicació de l'inici de les accions formatives en el termini i la forma previstos.  
b) Percebre per qualsevol concepte alguna quantia o remuneració de l'alumnat participant en l'acció subvencionada.  
c) La falsedat de les dades que conté el compte justificatiu de despeses.  
d) No impartir l'acció formativa (especialitat) en una aula prèviament autoritzada, acreditada o inscrita.  
e) Qualsevol altre motiu que perjudique la finalitat última per la qual s'haja concedit la subvenció.  
f) Suposarà la pèrdua del dret al cobrament de la subvenció i del reintegrament d'esta el fet que la subvenció siga destinada a la realització d'una activitat o al compliment d'una finalitat que manifestament suposen un greuge o menyspreu cap als senyals d'identitat del poble valencià.  
3. L'incompliment parcial dels fins per als quals s'haja concedit la subvenció o de l'obligació de justificació d'esta donarà lloc al reintegrament parcial de la subvenció concedida. Quan l'execució de l'indicador esmentat en el paràgraf anterior estiga compresa entre el 25 % i el 100 %, la subvenció concedida es minorarà en el percentatge en què s'haja deixat de complir, sempre que les despeses s'hagen justificat degudament.  
D'acord amb el resultat de la revisió de la documentació justificativa de despeses, es liquidarà la subvenció concedida inicialment o la modificada, si és el cas (d'ara en avant, la subvenció), amb l'excepció de l'ajuda a l'alumnat en l'orde i pels conceptes establits en este apartat, de manera que cada un dels ajustos o de les minoracions s'aplicarà sobre l'import que resulte del que l'antecedix. En el cas que s'haja concedit alguna bestreta, la liquidació resultant podrà determinar la procedència del reintegrament total o parcial de la quantitat anticipada:  
  
1r. Ajust de la subvenció a les circumstàncies reals d'execució:  
S'ajustarà la subvenció a les circumstàncies reals de l'execució, atenent el nombre d'alumnes que ha finalitzat i el nombre d'hores de formació realitzada.  
A) Ajust per alumnat: quan l'entitat beneficiària redistribuïsca el nombre d'alumnes participants i disminuïsca el nombre utilitzat per al càlcul de la subvenció, es procedirà a ajustar la subvenció a les circumstàncies reals d'execució.  
La minoració per baixes d'alumnes: les minoracions per este concepte es practicaran sobre tots els costos finançables. Una vegada finalitzat el període de substitució de l'alumnat previst més avant, no es minorarà la subvenció per baixes de l'alumnat desocupat a conseqüència de la seua contractació o inserció laboral, o de l'alumnat ocupat a causa d'una modificació de les seues condicions de treball, així com per la falta d'assistència a algun mòdul per estar exempt de realitzar-lo amb un certificat previ de la Subdirecció General de la Formació Professional per a l'Ocupació.  
Sense perjuí d'això, la diferència numèrica entre l'alumnat establit en la resolució de concessió i l'alumnat que finalitze el curs determinarà la minoració de la subvenció resultant tenint en compte el següent:  
  
a) Abans d'arribar al 25 % de la duració de l'acció formativa, l'entitat podrà incorporar nou alumnat fins a completar el nombre que fixe la resolució de concessió, i substituir les baixes amb noves altes. Quan es tracte d'accions formatives dirigides a l'obtenció de certificats de professionalitat o professionals, només s'admetrà la substitució, sempre que no s'haja superat este percentatge, si es produïx durant els primers cinc dies lectius des de l'inici de l'acció formativa corresponent al certificat de professionalitat o professional.  
  
Quan es programen certificats de professionalitat o professionals complets que s'hagen d'impartir de manera modular, amb la finalitat de facilitar l'accés a cada un dels mòduls que integren el certificat, es podran incorporar alumnes durant els primers cinc dies lectius des de l'inici de cada un dels mòduls programats.  
Si es produïren abandons amb posterioritat a la impartició del 25 % de les hores de formació, s'admetran desviacions per acció formativa de fins a un 15 % del nombre de persones participants que les hagen iniciades.  
b) A l'efecte de determinar la subvenció una vegada executada la formació, en les accions presencials es considerarà que una persona participant ha finalitzat la formació quan haja assistit, almenys, al 75 % de la duració de l'acció formativa.  
Així mateix, en les accions formatives impartides mitjançant la modalitat de teleformació, es considerarà que ha finalitzat l'acció l'alumnat que haja realitzat almenys el 75 % dels controls periòdics de seguiment del seu aprenentatge que s'establisquen en el pla formatiu, amb independència de les hores de connexió. Així mateix, es considerarà que una persona participant ha abandonat l'acció formativa si no ha accedit a la plataforma de formació dins del període del 25 % des de l'inici d'esta.  
A l'efecte de la justificació posterior per part de l'entitat beneficiària, també es considerarà que ha finalitzat l'acció formativa, sempre que haja realitzat, almenys, el 25 % de l'activitat formativa, l'alumnat que es trobe en els casos següents:  
- Persones treballadores desocupades, les que l'hagen abandonada per haver trobat treball.  
- Persones participants que hagen sigut baixa en el curs per malaltia o accident acreditat.  
c) No s'efectuarà cap minoració per la baixa de fins a tres persones participants de l'alumnat que en el moment de realitzar el mòdul de pràctiques no laborals no tinga la preparació suficient, apreciada pel personal tècnic de formació i autoritzada per la Prefectura del Servei de Gestió de Programes de Formació per a l'Ocupació.  
B) Ajust per hores: així mateix, en el cas que s'haja produït una disminució sobre el nombre d'hores d'impartició que hagen determinat el càlcul de la subvenció, s'ajustarà esta a les circumstàncies reals d'execució.  
2n. Minoració per descertificació d'alumnat: en el cas de descertificació de l'alumnat, s'efectuarà la minoració de la subvenció, que es calcularà tenint en compte com a base tots els costos finançables, a excepció dels relatius a la docència i el control de qualitat d'esta.  
  
3r. Minoració per descertificació de grups (cursos): la falta de comunicació de l'inici dels grups (cursos) i l'execució dels no inclosos en la resolució de concessió o no autoritzats determinarà la minoració de la subvenció per l'import del grup (curs) corresponent.  
  
4t. Minoració per incompliments de percentatges de col·lectius: les minoracions per este concepte s'efectuaran quan es produïsca l'incompliment dels compromisos adquirits per l'entitat quant a la distribució dels col·lectius de persones desocupades, ocupades. Esta minoració es realitzarà de manera proporcional a l'incompliment.  
5t. Minoració per justificació incorrecta o insuficient dels costos elegibles: la quantia resultant dels ajustos i de les minoracions anteriors determinarà el límit dels costos justificats correctament i, en el cas que la quantia d'estos siga inferior, es minorarà la subvenció per la diferència entre les dos.  
6t. Minoració per superar el límit de costos associats: els costos associats ha d'imputar-los l'entitat beneficiària a l'activitat subvencionada en la part que raonablement corresponga d'acord amb els principis i les normes de comptabilitat generalment admesos i, en tot cas, en la mesura en què estos costos corresponguen al període en què efectivament s'haja realitzat l'activitat. La suma dels costos associats no podrà superar el 10 % del cost total de l'activitat formativa realitzada i justificada de conformitat.  
7m. Justificació insuficient de les despeses subvencionades, incloent-hi les corresponents al control de la qualitat de la docència.  
4. Les quantitats que es reintegraran tindran la consideració d'ingressos de dret públic de naturalesa no tributària, i s'hi aplicarà, a l'efecte del càlcul, l'interés legal dels diners en els termes que establix l'article 38 de l'LGS.  
5. La Direcció General de Labora Servei Valencià d'Ocupació i Formació, o l'òrgan en què delegue, dictarà una resolució dins del termini de 12 mesos des de la data de l'acord d'inici i, si és procedent, n'exigirà el reintegrament.  
  
Vint-i-quatré. Control i seguiment  
De conformitat amb el que preveuen el capítol V de l'orde de bases i els articles 169 i 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions s'han d'adoptar les mesures necessàries a fi de comprovar i verificar la realització efectiva de les activitats subvencionades, el compliment de la finalitat o les finalitats que motiven la concessió i l'acreditació adequada de la destinació donada a les quantitats atorgades.  
  
El tipus de control que cal dur a terme ha de ser preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que se li haja atorgat. Amb este fi, se supervisarà tota la documentació exigida i es requerirà, si és procedent, l'aportació dels documents complementaris que resulten necessaris per a comprovar, verificar i aclarir tots els aspectes que calga.  
A més, es duran a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu grau d'execució efectiu. Concretament:  
Una vegada iniciada l'acció formativa, l'entitat beneficiària ha de facilitar el seguiment i el control del desenvolupament d'esta, per a la qual cosa, d'acord amb les instruccions que se li notificaran abans de l'inici, haurà d'aportar la documentació següent:  
a) Control d'assistència que continga la firma diària de l'alumnat i del professorat assistent.  
b) Comunicats d'alta i de baixa.  
Es considerarà que l'alumnat és alta en una acció formativa quan haja tingut una presència efectiva d'almenys cinc dies lectius. Pel que fa al règim de baixes i substitucions, caldrà ajustar-se al que es preveu entre les causes de minoració.  
c) Comunicació d'incidències.  
Amb un informe previ de la Direcció del Servei de Gestió de Programes de Formació per a l'Ocupació, la persona responsable de la Subdirecció General de Formació Professional per a l'Ocupació podrà ordenar la suspensió cautelar del desenvolupament de l'acció formativa quan:  
a) Esta no estiga en funcionament.  
b) El personal tècnic docent o l'alumnat no estiguen presents en les sessions presencials en el centre formatiu o en els centres de treball on es desenvolupe el mòdul de pràctiques no laborals.  
c) El personal docent no responga al perfil assenyalat en cada un dels programes formatius respectius.  
d) L'alumnat estiga realitzant funcions diferents a la formació o el mòdul de pràctiques no laborals.  
e) L'aula, les instal·lacions, el material de consum o els equips i les dotacions no es corresponguen amb els que s'hagen aportat per a la inscripció o l'acreditació.  
f) El nombre d'alumnes assistents a l'acció formativa siga inferior a la mitat del que establix la resolució de concessió o la reprogramació posterior d'esta acció.  
g) Concórrega qualsevol altra causa greu que afecte el desenvolupament normal de l'acció formativa.  
  
Vint-i-cinqué. Pràctiques no laborals en centres de treball  
1. El mòdul de Pràctiques no laborals en centres de treball, que haurà de proporcionar capacitats que han de ser adquirides en un entorn real de treball, es farà en empreses o centres de treball que complisquen les següents condicions, i no es podrà desenvolupar en el mateix centre de formació:  
a) No distar el centre de treball més de 30 quilòmetres del centre formatiu, llevat que es justifique la seua necessitat i siga expressament autoritzat pel Servei de Gestió de Programes de Formació Professional per a l'Ocupació.  
b) Tindre una activitat principal pertanyent a sectors no relacionats amb la formació, llevat que l'acció formativa corresponga a l'àrea professional de formació i educació de la família professional Servicis Socioculturals i a la Comunitat.  
2. A l'exclusiu objecte de la realització del mòdul de Pràctiques no laborals, es requerirà la subscripció d'un acord entre l'empresa i el centre de formació, segons el model normalitzat, que haurà de posar-se en coneixement de la persona que realitza les pràctiques, en el qual haurà de descriure's el contingut de les pràctiques, la duració que tenen, el lloc de realització, l'horari i el sistema de tutories per al seu seguiment i avaluació.  
3. Abans de l'inici de les pràctiques, l'acord es posarà en coneixement dels representants legals dels treballadors en l'empresa, així com una llista de l'alumnat que participa en estes.  
4. Abans de l'inici del mòdul de les pràctiques no laborals, el centre o l'entitat de formació beneficiària haurà d'aportar l'assignació de l'alumnat a empreses o centres de treball i el programa formatiu, que inclourà un pla de seguiment i visites que permeta al personal tècnic de formació comprovar el seu desenvolupament.  
5. El centre de treball/empresa designarà entre personal qualificat un responsable de la tutoria d'empresa per cada 5 participants o fracció, les funcions del qual seran supervisar i ajudar tècnicament l'alumnat en les pràctiques, distribuir les tasques entre l'alumnat i col·laborar en la seua avaluació.  
6. En col·laboració amb el responsable de la tutoria d'empresa, el seguiment i l'avaluació de l'alumnat correspondran al professor/a tutor/a del centre formatiu que haja impartit alguna unitat formativa o mòdul propi de l'especialitat.  
7. Una vegada finalitzat el mòdul de Pràctiques no laborals, el professor/a tutor/a emetrà un informe sobre el resultat del pla de seguiment i l'avaluació realitzada, que inclourà una llista dels dies i les hores de dedicació, i certificarà l'entitat beneficiària.  
8. Es procurarà que tot l'alumnat faça simultàniament el mòdul de Pràctiques no laborals.  
9. El centre de treball o l'empresa on es desenvolupe el mòdul i les persones responsables de les seues tutories podran sol·licitar a Labora Servei Valencià d'Ocupació i Formació un certificat acreditatiu de la seua col·laboració.  
  
Vint-i-sisé. Avaluació i certificació de la formació  
1. En tot cas, les entitats beneficiàries realitzaran una avaluació i control de la qualitat de les accions formatives que executen de tots els grups als quals s'haja impartit la formació, incloses les pràctiques. Esta activitat podrà exercir-la personal no docent. Els resultats d'esta avaluació ha d'aportar-los l'entitat beneficiària, juntament amb la justificació de despeses.  
Sense perjuí de la utilitat que estes avaluacions tenen per a les entitats beneficiàries i els centres o les institucions que impartixen la formació, Labora Servei Valencià d'Ocupació i Formació podrà requerir informació complementària, amb la finalitat d'analitzar la qualitat de les accions de formació desenvolupades en el marc dels programes de formació que regula esta convocatòria. L'avaluació, el seguiment i el control de la qualitat de la formació es realitzaran en els termes i amb el contingut que preveu el Reial decret 659/2023, de 18 de juliol, pel qual es desplega l'ordenació del Sistema de Formació Professional.  
  
2. Labora Servei Valencià d'Ocupació i Formació expedirà el certificat individualitzat d'aprofitament de l'alumnat que haja superat el curs o algun dels seus mòduls, amb detall dels mòduls superats i la seua duració. Així mateix, s'han de consignar les dades de registre del certificat.  
L'entitat beneficiària ha de comunicar a l'alumnat que té a la seua disposició els diplomes esmentats, en el termini màxim d'un mes, a partir de la data de recepció d'estos.  
L'entitat haurà d'imprimir els diplomes i lliurar-los a l'alumnat, així com obtindre la justificació del lliurament. De manera addicional, l'alumnat ha de rebre en el seu correu electrònic una comunicació de Labora per la qual se li dona accés electrònic al diploma.  
Si el curs es correspon totalment o parcialment amb un certificat professional o de professionalitat, s'emetrà, prèvia sol·licitud de l'alumnat davant de la direcció general competent en matèria de formació per a l'ocupació, el corresponent certificat professional o de professionalitat o, si és el cas, el certificat de competència.  
  
Vint-i-seté. Efectes  
Esta resolució tindrà efecte l'endemà de publicar-se en el Diari Oficial de la Generalitat Valenciana.  
   
Contra esta resolució, que esgota la via administrativa, es podrà interposar un recurs potestatiu de reposició davant d'este mateix òrgan en el termini d'un mes a partir de l'endemà de la publicació d'esta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, de conformitat amb el que establix l'article 8, apartat 3, així com l'article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs que s'estime pertinent.  
  
  
València, 14 d'abril de 2024.- El director general de Labora Servei Valencià d'Ocupació i Formació: Antonio Galvañ Diez.  
  
  
ANNEX I  
Criteris de valoració de les sol·licituds  
  
La valoració de les sol·licituds té com a objectiu analitzar i determinar la qualitat de les diferents sol·licituds presentades. En tot cas, es prendran en consideració les condicions que l'entitat reunisca en la data de finalització del termini de presentació de sol·licituds, que s'hauran de mantindre, com a mínim, fins a la finalització del període màxim d'execució de les accions formatives.  
La valoració de les sol·licituds s'ha de fer d'acord amb els criteris següents:  
  
A) Adequació de l'oferta formativa  
  
A1) Adequació de l'oferta formativa les àrees/accions prioritàries Fins a 53 punts  
1. Alumnat en accions prioritàries / alumnat total × 53 Fins a 53 punts  
  
  
A2) Adequació de l'oferta formativa atenent el contingut de la formació. Fins a 15 punts  
1. Alumnat en accions dirigides a l'obtenció d'una acreditació parcial acumulable o certificat de competència que no comporte capacitació professional / alumnat total × 5. Fins a 5 punts  
2. Alumnes en accions dirigides a obtindre un certificat de capacitació professional (carnet professional) / alumnes totals × 10. Fins a 10 punts  
3. Alumnes en accions dirigides a l'obtenció de certificat professional o de professionalitat complet / alumnat total × 15. Fins a 15 punts  
  
  
En els apartats anteriors s'aplicarà la puntuació en cada sector al qual es concorre.  
Els apartats anteriors seran acumulables entre si, sense que es puguen superar els 68 punts en total.  
No obstant això, en cas d'alumnat susceptible de ser puntuat en dos dels apartats següents, només puntuarà en el que atorgue més puntuació.  
  
  
B) Capacitat acreditada de l'entitat sol·licitant:  
Es valorarà la capacitat de l'entitat sol·licitant atés el nombre d'accions formatives executades en els anys 2021 i 2022, amb un màxim de 15 punts en este apartat depenent del tipus de programa de formació:  
  
B1 Programes de formació Transversal, Economia Social i Autònoms  
B2 Programa Sectorial  
Conforme al següent barem:  
  
B1- Capacitat per a desenvolupar els programes de formació transversal, de qualificació per a completar formació, d'economia social i autònoms:  
  
Accions formatives de formació per a l'ocupació de caràcter transversal, economia social i autònoms, dirigides prioritàriament a persones ocupades, realitzades com a beneficiàries en convocatòries d'ajudes. A estos efectes, es prendrà en consideració la suma dels resultats per la seua participació en convocatòries executades en els anys 2021 i 2022. 15 punts  
En convocatòries d'ajudes de les administracions públiques del Sistema Nacional d'Ocupació (SNO).  
 L'entitat va realitzar entre 1 i 20 accions formatives (grups) 5 punts  
 L'entitat va realitzar entre 21 i 40 accions formatives (grups) 10 punts  
 L'entitat va fer més de 40 accions formatives (grups): 15 punts  
  
  
En el cas de les sol·licituds destinades a desenvolupar programes de formació sectorial, la valoració de la capacitat de l'entitat sol·licitant es realitzarà atenent les accions formatives executades recollides en el pla de referència sectorial corresponent al sector respecte del qual es realitza la sol·licitud, d'acord amb el barem següent:  
  
B2- Capacitat per a desenvolupar les accions formatives que corresponguen a les especialitats recollides en el pla de referència sectorial:  
  
Accions formatives de formació per a l'ocupació, que corresponguen a especialitats recollides en el pla del programa sectorial, dirigides prioritàriament a persones ocupades, realitzades com a beneficiària en convocatòries d'ajudes. A estos efectes, es prendrà en consideració la suma dels resultats per la seua participació en convocatòries executades en els anys 2021 i 2022. 15 punts  
En convocatòries d'ajudes de les administracions públiques del Sistema Nacional d'Ocupació (SNO).  
 L'entitat va fer entre 1 i 5 accions formatives (grups) 5 punts  
 L'entitat va fer entre 6 i 10 accions formatives (grups) 10 punts  
 L'entitat va fer més de 10 accions formatives (grups) 15 punts  
  
  
D'acord amb el que preveu el resolc vint-i-dosé, apartat 10, les entitats hauran de mantindre les exigències tecnicopedagògiques, d'instal·lacions, equipament i mitjans humans que s'han tingut en compte per a la inscripció de l'especialitat, de manera que quede totalment assegurada la solvència tècnica de l'entitat sol·licitant.  
La capacitat acreditada o l'experiència s'acreditarà d'acord amb el que establix el resolc 7.3 b.  
  
C) Abast del programa  
Es valorarà amb un màxim de 20 punts el nombre de persones treballadores participants en el programa sol·licitat, d'acord amb el barem següent: 20 punts  
 Entre 20 i 40 persones participants 4   
 Entre 41 i 60 persones participants 6   
 Entre 61 i 80 persones participants 8   
 Entre 81 i 110 persones participants 12   
 Entre 111 i 160 persones participants 16   
 Més de 161 persones participants 20   
  
  
  
D) Implantació territorial a la Comunitat Valenciana \*, es valorarà amb un màxim de 10 punts d'acord amb el barem següent: 10 punts  
 L'entitat té centres acreditats o inscrits en una província de la Comunitat Valenciana.  
 3   
 L'entitat té centres autoritzats, acreditats o inscrits en dos províncies de la Comunitat Valenciana, ha programat i adquirix l'obligació de formar almenys un 20 % de l'alumnat i realitzar una acció formativa en modalitat presencial en cada província on hi haja un centre autoritzat, acreditat o inscrit. A l'efecte de complir esta condició, en el cas de la teleformació, es tindrà en compte el lloc de residència de l'alumnat.  
 6   
 L'entitat té centres autoritzats, acreditats o inscrits en tres províncies de la Comunitat Valenciana, ha programat i adquirix l'obligació de formar almenys un 20 % de l'alumnat i realitzar una acció formativa en modalitat presencial en cada província on hi haja un centre autoritzat acreditat o inscrit. A l'efecte de complir esta condició, en el cas de la teleformació, es tindrà en compte el lloc de residència de l'alumnat.  
 10   
  
  
\* En el cas de formació sectorial, els centres autoritzats, acreditats o inscrits han de ser-ho en especialitats formatives recollides en el programa sectorial corresponent.  
E) Aplicació de normes de qualitat:  
Es valoraran en este apartat els certificats que acrediten la implantació de sistemes de gestió en àrees d'interés per a la millora de l'activitat formativa, amb la puntuació següent:  
- Per acreditar estar en possessió del certificat SGSI de seguretat de la informació en vigor ISO 27341: 8 punts.  
- Per acreditar estar en possessió del certificat ISO 45425 de seguretat i salut laboral: 8 punts.  
- Per acreditar estar en possessió del Certificat ISO 14023 del sistema de gestió ambiental: 8 punts.  
El certificat ha d'estar emés per entitats acreditades per l'ENAC (Entitat Nacional d'Acreditació); així mateix, es tindran en compte els certificats emesos per organismes d'acreditació de qualsevol estat membre de la Unió Europea, sempre que estos organismes s'hagen sotmés amb èxit al sistema d'avaluació que preveu el Reglament (CE) núm. 765/2008, de 9 de juliol, del Parlament Europeu i del Consell. La puntuació serà proporcional al nombre de centres on s'impartisca la formació en els quals estiguen implantats els certificats que s'han esmentat.  
  
Els punts màxims assignats per cada un dels apartats anteriors són acumulatius fins al màxim de 24 punts.  
  
F) Aplicació de mesures de responsabilitat social.  
S'acreditaran d'acord amb el que establixen este apartat i el resolc 7.3 c, d i e d'esta convocatòria.  
  
IS. Inclusió social.  
  
A) Es valorarà amb un màxim de 7 punts un percentatge igual o superior al 20 % de persones amb diversitat funcional o discapacitat (1), persones en situació o risc d'exclusió social i dones víctimes de violència de gènere, incloses en les plantilles de les entitats sol·licitants; els percentatges inferiors al 20 % es valoraran proporcionalment d'acord amb la fórmula següent:  
  
Nombre de persones actualment en la plantilla de l'entitat, pertanyents als col·lectius esmentats, que hagen estat incloses en esta durant un període igual o superior a 9 mesos durant l'exercici anterior × 35  
Nombre de persones actualment en la plantilla de l'entitat que hagen estat incloses en esta durant un període igual o superior a 9 mesos durant l'exercici anterior   
  
  
(1) En cas de diversitat funcional o discapacitat: grau reconegut igual o superior al 33 % i persones que tinguen reconeguda una pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat.  
  
  
B) Es valorarà amb un màxim de 5 punts un percentatge igual o superior al 10 % de persones amb diversitat funcional o discapacitat (1), persones en situació o risc d'exclusió social i dones víctimes de violència de gènere que l'entitat es comprometa a formar, respecte del total d'alumnat que es formarà segons el programa formatiu presentat; els percentatges inferiors al 10 % es valoraran proporcionalment d'acord amb la fórmula següent:  
  
Nombre de persones que l'entitat es compromet a formar pertanyents als col·lectius esmentats × 50  
Nombre total de persones que es formaran segons el pla formatiu presentat   
  
  
(1) En cas de diversitat funcional o discapacitat: grau reconegut igual o superior al 33 %, i persones que tinguen reconeguda una pensió d'incapacitat permanent en grau de total, absoluta o gran invalidesa, o de pensió de classes passives de jubilació o de retir per incapacitat permanent per al servici o inutilitat.  
  
  
  
DH. Igualtat entre dones i hòmens.  
  
En este apartat, es valoraran les accions positives que garantisquen i promoguen la igualtat efectiva de dones i hòmens fins a un màxim de 10 punts, d'acord amb la distribució que s'exposa a continuació; en cas contrari, es puntuarà amb 0 punts:  
a) D'acord amb la Llei orgànica 3/2007, de 22 de març, per a la igualtat efectiva de dones i hòmens, per a les entitats o centres que, pel nombre de persones treballadores no estan legalment obligades a disposar d'un pla d'igualtat i acrediten que en disposen d'un, en els termes del resolc 7.3.e registrat en el Registre de convenis i acords col·lectius de treball dependent de la Direcció General de Treball del Ministeri de Treball i Economia Social i de les autoritats laborals de les comunitats autònomes: 10 punts.  
b) D'acord amb la Llei orgànica 3/2007, de 22 de març, per a la igualtat efectiva de dones i hòmens, per a les entitats o centres que, pel nombre de persones treballadores, estan legalment obligades a disposar d'un pla d'igualtat, es valorarà que l'entitat dispose addicionalment d'un certificat o distintiu empresarial en matèria d'igualtat corresponent al pla d'igualtat vigent i inscrit, o com a entitat col·laboradora en igualtat d'oportunitats entre dones i hòmens, o qualsevol altre anàleg de caràcter oficial, atorgat per l'autoritat competent de la comunitat autònoma respectiva: 10 punts.  
En el cas que l'entitat tinga el pla d'igualtat aprovat i registrat, i el distintiu o certificat empresarial en matèria d'igualtat corresponent a este pla estiga en tramitació: només caldrà presentar el certificat de la inscripció del pla d'igualtat en el registre i la sol·licitud de tramitació del nou distintiu o certificat corresponent a este pla, sempre que des de la data del registre del pla i la data de sol·licitud de tramitació del distintiu o certificat no hagen transcorregut més de sis mesos.  
  
c) Per a les entitats locals: disposar d'un pla municipal d'igualtat d'oportunitats extern, per a la ciutadania, en el sentit del que disposa l'article 15 de la Llei orgànica 3/2007: 10 punts.  
Les puntuacions dels apartats a, b i c no són acumulatives entre si.  
  
  
G) Grau d'execució:  
S'atorgaran inicialment un màxim de 10 punts a totes les entitats que concórreguen a esta convocatòria. Esta puntuació inicial es reduirà d'acord amb el que preveuen els següents apartats, referits a subvencions concedides amb càrrec a la convocatòria per a la concessió de subvencions per a la realització d'accions formatives conduents a certificats de professionalitat immediatament anterior a l'exercici que finança la present convocatòria:  
1. En el cas que l'entitat presente la renúncia a l'execució de la totalitat de la subvenció concedida en relació amb algun programa o sector, en un termini de 5 dies hàbils a comptar de la data de la notificació de la resolució de concessió, no es reduirà cap punt respecte d'este programa o sector.  
2. Esta puntuació es reduirà en 2 punts per cada renúncia que es presente de la totalitat de la subvenció concedida en relació amb algun programa o sector després del quint dia hàbil a comptar de la data de notificació de la resolució de concessió fins al desé dia hàbil des de la data de notificació, respecte d'este programa o sector.  
3. En els mateixos termes, esta puntuació es reduirà 4 punts per cada actuació en què s'haja presentat la renúncia a l'execució de la subvenció concedida en un termini posterior al de 10 dies hàbils des de la data de notificació de la resolució de concessió. Així mateix, es reduirà en 5 punts quan l'actuació no s'haja iniciat en data 31 de desembre de l'exercici anterior a esta convocatòria i tampoc s'haja presentat la renúncia a l'execució de la subvenció concedida.  
La puntuació final no pot ser inferior a 0 punts.  
Les reduccions anteriors no s'apliquen a les entitats a les quals s'haja notificat la resolució de concessió en data posterior al 30 de novembre de l'exercici anterior al que finança esta convocatòria.  
  
  
H) Disminució de la puntuació en la valoració tècnica.  
DP: en el cas que la puntuació de la valoració tècnica obtinguda en un determinat programa o sector, calculada en la fase de liquidació d'una determinada convocatòria, comporte una disminució respecte de la puntuació obtinguda per a l'aprovació del pla en el procés de valoració de sol·licituds del mateix programa, sector i convocatòria, s'aplicarà una reducció sobre la puntuació obtinguda en el procés de valoració actual.  
A este efecte, es prendran en consideració els resultats de la liquidació de la tercera convocatòria anterior a la que s'estiga valorant i, en el cas que el resultat retorne decimals, s'arredoniran a la baixa.  
  
Quan l'interval de desviació siga igual o inferior a 5 punts percentuals, no es reduirà la puntuació. A partir d'una desviació igual o superior a 6 punts percentuals i igual o inferior a 25 punts percentuals, s'aplicarà una reducció d'1 punt per cada punt percentual, que s'iniciarà amb -1 punt quan la desviació siga de 6 punts percentuals, i finalitzarà amb -20 punts quan la desviació siga de 25 punts percentuals, d'acord amb la taula següent:  
  
Tram Interval de desviació Reducció aplicable per cada punt percentual Interval de reducció  
de punts  
1 de 0 % a 5 % 0 0  
2 de 6 % a 25 % 1 de -1 a -20  
  
  
Puntuació màxima total 169 punts  
  
En relació amb els apartats B, E i F, atés que es tracta de documentació voluntària, només es valorarà la documentació que l'entitat adjunte a la sol·licitud.  
En cas d'empat entre dos o més plans formatius, es resoldrà a favor del projecte que haja obtingut més puntuació en els apartats F, A, G, D, E, B i C, en este orde, i si, així i tot, persistix l'empat, s'atendrà el número d'orde de l'expedient.